cyanic-selkie/wikianc huggingface dataset:
നാനോമീറ്റർ
ഉപയോഗിക്കുന്ന മേഖലകൾ
നാനോസാങ്കേതികവിദ്യയിലും പ്രകാശത്തിന്റെ തരംഗദൈർഘ്യം അളക്കാനും ഉപയോഗിക്കപ്പെടുന്നു. മുൻകാലങ്ങളിൽ മില്ലിമൈക്രൊ(mµ) ആയിരുന്നു നാനോമീറ്ററിന്റെ ചിഹ്നമായി ഉപയോഗിച്ചിരുന്നത് ; നിലവിൽ µµ എന്ന ചിഹ്നം ഉപയോഗിക്കുന്നു.
അർദ്ധചാലക വ്യവസായത്തിൽ ഈ ഏകകം സാധാരണയായി ഉപയോഗിക്കപ്പെടുന്നു.
അവലംബം
വർഗ്ഗം:നീളത്തിന്റെ ഏകകങ്ങൾ
Metr
കൈതക്കൽ
കോഴിക്കോട് ജില്ലയിലെ പേരാമ്പ്ര നിയോജകമണ്ഡലത്തിൽ പെട്ടതും നൊച്ചാട് ഗ്രാമ പഞ്ചായത്തിന്റെ ഭാഗവുമായ ഒരു ചെറിയഅങ്ങാടിയാണ് കൈതക്കൽ
ബംഗ്ലാദേശ് വിമോചനയുദ്ധം
ബംഗ്ലാദേശ് വിമോചനയുദ്ധം The Bangladesh Liberation War (মুক্তিযুদ্ধ Muktijuddho), ബംഗ്ലാദേശ് സ്വാതന്ത്ര്യസമരം Bangladesh War of Independence, എന്നും ബംഗ്ലാദേശിന്റെ വിമോചനയുദ്ധം Liberation War എന്നും അറിയപ്പെടുന്ന യുദ്ധം ഒരു വിപ്ലവവും സൈനികസമരവും ആയിരുന്നു. അന്നത്തെ കിഴക്കൻ പാകിസ്താൻ എന്നറിയപ്പെടുന്ന പ്രദേശത്തെ ബംഗ്ലാദേശി ദേശീയതയുടെയും സ്വയം നിർണ്ണയാവകാശത്തിന്റെയും സംഘടനാപ്രവർത്തനഫലമായി 1971ലെ ബംഗ്ലാദേശ് കൂട്ടക്കൊലയോടനുബന്ധിച്ച് നടന്ന സമരമാണിത്. ഈ യുദ്ധഫലമായി ബംഗ്ലാദേശ് ജനകീയ റിപ്പബ്ലിക്ക് നിലവിൽ വന്നു. 1971 മാർച്ച് 25നു രാത്രിയിൽ പടിഞ്ഞാറൻ പാകിസ്താനിലെ സൈനികഭരണകൂടം ഓപ്പറേഷൻ സെർച്ച് ലൈറ്റ് എന്ന പേരിൽ കിഴക്കൻ പാകിസ്താനിലെ ജനങ്ങൾക്കെതിരായി നീങ്ങിയതിന്റെ ഫലമായാണ് ഈ യുദ്ധം ആരംഭിച്ചത്. കിഴക്കൻ പാകിസ്താനിൽ ആന്ന് പടിഞ്ഞാറൻ പാകിസ്താനിലെ ഭരണകൂടത്തിനെതിരായി അണിനിരന്ന ബംഗാളി ദേശീയപ്രസ്ഥാനത്തിലെ അംഗങ്ങളായ സാധാരണപൗരന്മാർ, വിദ്യാർത്ഥികൾ, ബുദ്ധിജീവികൾ, മതന്യൂനപക്ഷക്കാർ, സൈനികരും പൊലീസുകാരും ആയ ഉദ്യോഗസ്ഥർ എന്നിവരെ തരംതിരിച്ച് ഇല്ലാതാക്കുവാനായി ലക്ഷ്യമിട്ട അക്രമമായിരുന്നു തുടങ്ങിയത്. സൈനികഭരണകൂടം 1970ൽ നടന്ന ഇലക്ഷൻ ഫലം റദ്ദാക്കുകയും ബംഗ്ലാദേശിന്റെ പ്രധാനമന്ത്രിയായി ജനങ്ങൾ തിരഞ്ഞെടുത്ത ഷേഖ് മുജീബുർ റഹ്മാനെ അറസ്റ്റു ചെയ്യുകയും ചെയ്തു. 1971 ഡിസംബർ 16നു പടിഞ്ഞാറൻ പാകിസ്താന്റെ കീഴടങ്ങലോടെ ആ യുദ്ധം അവസാനിച്ചു.
പശ്ചാത്തലം
ലഘുചിത്രം|300x300ബിന്ദു|Map of the [[ബ്രിട്ടീഷ് രാജ്|British Raj in 1909 showing Muslim majority areas in green, including modern-day Bangladesh on the east and Pakistan on the west.]]
കൂടുതൽ വായനയ്ക്ക്
വർഗ്ഗം:ബംഗ്ലാദേശ് വിമോചന യുദ്ധം വർഗ്ഗം:ബംഗ്ലാദേശിന്റെ ചരിത്രം വർഗ്ഗം:ബംഗാളിന്റെ ചരിത്രം വർഗ്ഗം:പാകിസ്താന്റെ ചരിത്രം വർഗ്ഗം:വിമോചനയുദ്ധങ്ങൾ
ചാർമിനാർ
thumb|270px ഹൈദരാബാദിൽ നിന്ന്‌ പ്ലേഗ്‌ നിർമാർജ്ജനം ചെയ്തതിന്റെ ഓർമക്കായി 1591-ൽ നിർമിച്ചതാണ് ചാർമിനാർ. 2012-ൽ ഈ സ്മാരകം ലോക ഭൂപടത്തിൽ സ്ഥാനം നേടി. 'ചാർമിനാർ' എന്നാൽ നാലു മിനാരങ്ങളുള്ള പള്ളി എന്നാണർഥം. കുതുബ് ഷാഹി രാജവംശത്തിലെ സുൽത്താൻ മുഹമ്മദ് ഷാഹി കുതുബ് ഷാ ആണ് ഈ സ്മാരകം സ്ഥാപിച്ചത്. പ്ളേഗ് നിർമാജനം ചെയ്തതിൻറെ സ്മരണാർത്തം ആണ് 1591 ൽ ചാർമിനാർ നിർമ്മിച്ചത്.
ചാർമിനാറിലെ 4 മിനാരങ്ങൾ പ്രതിനിധാനം ചെയ്യുന്നത് ഇസ്ലാമിലെ 4 ഖലീഫകളെയാണ് .(ഇസ്ലാം മതത്തിലെ ആദ്യ ഖലീഫ അബൂബക്കർ). സുൽത്താൻ തന്റെ തലസ്ഥാനനഗരി ഗോൾക്കൊണ്ടയിൽ നിന്ന് ഹൈദരാബാദിലേക്ക് മാറ്റിയ ശേഷമാണ് ചാർമിനാർ നിർമ്മാണം തുടങ്ങിയത്. ഗ്രാനൈറ്റ്, ചുണ്ണാമ്പുകല്ല്, കരിങ്കല്ല് എന്നിവകൊണ്ടാണ് ചാർമിനാർ നിർമ്മിച്ചിരിക്കുന്നത്. ചാർമിനാറിന്റെ ഓരോ വശത്തിനും 20 മീറ്റർ നീളമാണുള്ളത്. മിനാരങ്ങൾക്ക് 48.7 മീറ്റർ നീളമുണ്ട്. മിനാരങ്ങൾക്കുള്ളിൽ 149 പടവുകളുണ്ട്. ഹൈദരാബാദിൽ നഗരത്തിന്റെ മദ്ധ്യഭാഗത്തായി പേർഷ്യൻ നിർമ്മാണ രീതികളുപയോഗിച്ചാണ് സ്മരകം നിർമ്മിച്ചത്.
ചാർമിനാറിനു തറക്കല്ലിടുന്ന വേളയിൽ കുതുബ് ഷാ ഇപ്രകാരം പ്രാർഥിച്ചു - "അള്ളാഹുവേ, ഈ നഗരത്തിനു ശാന്തിയും ഐശ്വര്യവും നൽകേണമേ. എല്ലാ ജാതിയിലും മതത്തിലും പെട്ട കോടിക്കണക്കിനാളുകൾക്ക് ഈ നഗരം തണലേകണമേ".
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ചരിത്രസ്മാരകങ്ങൾ വർഗ്ഗം:മിനാരങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കിറിഗാമി
കടലാസ് മുറിച്ച് രുപങ്ങളുണ്ടാക്കുന്ന കലയാണു കിറിഗാമി. മുറിക്കുക എന്നർത്ഥമുള്ള ജാപ്പനീസ് പദമായ "കാറു", കടലാസ്സ്‌ എന്നർത്ഥമുള്ള ജാപ്പനീസ് പദമായ "കാമി" ഇവ ചേർന്നാണ് കിറിഗാമി എന്ന വാക്കുണ്ടായിരിക്കുന്നത്. ഒറിഗാമിയിൽ കടലാസ് മുറിക്കുകയോ പശ ഉപയോഗിക്കുകയോ ഇല്ല. എന്നാൽ കിറിഗാമിയിൽ കടലാസ്സിനെ വിവിധ രീതിയിൽ മടക്കിയിട്ട്‌ പ്രത്യേക രീതികളിൽ മുറിക്കുകയും മടക്ക് നിവർത്തുകയും ആണ് ചെയ്യുന്നത്.
റോജർ നീധാം
റോജർ നീധാം (ജനനം:1935 മരണം:2003)ഒരു ബ്രിട്ടീഷ് കമ്പ്യൂട്ടർ ശാസ്ത്രജ്ഞനായിരുന്നു കഴിഞ്ഞ നൂറ്റാണ്ടിന്റെ രണ്ടാം പകുതി കണ്ട കമ്പ്യൂട്ടർ ശാസ്ത്രജ്ഞന്മാരിൽ അഗ്രഗണ്യനാണ് പ്രൊഫസർ റോജർ നീധാം. ഓപ്പറേറ്റിംഗ് സിസ്റ്റംസ്,ടൈം ഷെയറിംഗ് സിസ്റ്റങ്ങൾ, ലോക്കൽ ഏരിയ നെറ്റ് വർക്ക്, ഡിസ്ട്രിബ്യൂട്ട്ഡ് സിസ്റ്റംസ് എന്നിവയിൽ കാര്യമായ കാര്യമായ സംഭാവനകൾ നൽകി, ബാൻ(BAN) ലോജിക്,നീധാം ഫ്രേസർ സെക്യൂരിറ്റി പ്രോട്ടോകോൾ ടീ(TEA), എക്സ്ടീ(XTEA) എങ്ക്രിപ്ഷൻ അൽഗൊരിതം എന്നിവ നീധമിന്റെ മറ്റു സംഭാവനകളാണ്.
ആദ്യകാല ജീവിതവും വിദ്യാഭ്യാസവും
നീധം ഇംഗ്ലണ്ടിലെ ബർമിംഗ്ഹാമിൽ ജനിച്ചു, ഫിലിസ് മേരി, നീ ബേക്കർ (c.1904-1976), യൂണിവേഴ്സിറ്റി കെമിസ്ട്രി ലക്ചററായ ലിയോനാർഡ് വില്യം നീധം (c.1905-1973) എന്നിവരുടെ ഏകമകനായാണ് നീധം ജനിച്ചത്. ഡോൺകാസ്റ്ററിലെ ആൺകുട്ടികൾക്കായുള്ള ഡോൺകാസ്റ്റർ ഗ്രാമർ സ്കൂളിൽ (അന്ന് വെസ്റ്റ് റൈഡിംഗിൽ) അദ്ദേഹം 1953-ൽ കേംബ്രിഡ്ജിലെ സെന്റ് ജോൺസ് കോളേജിൽ പോയി, 1956-ൽ ഗണിതത്തിലും തത്ത്വചിന്തയിലും ബിഎ ബിരുദം നേടി. ഡോക്യുമെന്റുകളുടെ ഓട്ടോമാറ്റിക് വർഗ്ഗീകരണത്തിനും വീണ്ടെടുക്കലിനും ഡിജിറ്റൽ കമ്പ്യൂട്ടറുകളുടെ ആപ്ലിക്കേഷനുകളെ കുറിച്ചായിരുന്നു അദ്ദേഹത്തിന്റെ പിഎച്ച്ഡി തീസിസ്. സെക്യൂരിറ്റി, ഓപ്പറേറ്റിംഗ് സിസ്റ്റങ്ങൾ, കമ്പ്യൂട്ടർ ആർക്കിടെക്ചർ (കാപബിലിറ്റി സിസ്റ്റങ്ങൾ), ലോക്കൽ ഏരിയ നെറ്റ്‌വർക്കുകൾ എന്നിവയിലെ വിവിധ പ്രധാന കമ്പ്യൂട്ടിംഗ് പ്രോജക്റ്റുകളിൽ അദ്ദേഹം പ്രവർത്തിച്ചു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1935-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:മൈക്രോസോഫ്റ്റ്‌ ജീവനക്കാർ
ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഇസ്ലാമിക് തോട്ട്
ഇന്റർനാഷണൽ ഇൻസ്റ്റിറ്റിയൂട്ട് ഇസ്‌ലാമിക് തോട്ട്. International Institute of Islamic Thought.(IIIT) നിസ്വാർഥമായി പ്രവർത്തിക്കുന്ന ഒരു സാസ്‌കാരിക- അക്കാദമിക-വിദ്യാഭ്യാസ സ്ഥാപനം. 1981 ൽ അമേരിക്കയിലെ വിർജീനിയയിൽ ആരംഭിച്ചു. ഇസ്‌ലാമികമായ പുതിയ ചിന്തകളെയും പഠനങ്ങളെയും പ്രോൽസാഹിപ്പിക്കുക എന്ന ഉദ്ദ്യേശ്യത്തോടെ അന്തർദേശീയ തലത്തിലുള്ള പ്രവർത്തന സംരംഭങ്ങൾ ട്രിപ്പിൾ ഐടി ( IIIT )ക്ക് സംഘടിപ്പിക്കപ്പെടുന്നു. വിവിധ രാജ്യങ്ങളിലുള്ള ഒട്ടനേകം ഇൻസ്റ്റിട്ട്യൂട്ടുകൾ ഐ.ഐ.ഐ.ടിയുടെ അംഗീകരത്തോടെ പ്രവർത്തിക്കുന്നുണ്ട്.
അമേരിക്കയിലും മറ്റ് പാശ്ചാത്യൻ നാടുകളിലുമുള്ള മുസ്്‌ലിം ജീവിതത്തെ കുറിച്ച് പുതിയ പഠനങ്ങളും ഗവേഷണങ്ങളും നടത്തുക, അവർ അഭിമുഖീകരിച്ചു കൊണ്ടിരിക്കുന്ന പ്രശ്‌നങ്ങൾക്ക് ഇസ്്‌ലാമികാടിത്തറയിൽ നിന്നു കൊണ്ട് പ്രതിവിധി കാണുക, പുതിയ ലോക ക്രമത്തിനനുസരിച്ച് ഇസ്്്‌ലാമിനെ ആധുനിക ലോകത്തിന് മുന്നിൽ ശാസ്്ത്രീയമായി അവതരിപ്പിക്കുക മുതയാല പ്രവർത്തനങ്ങളും അത്തരം ഗവേഷണങ്ങൾക്കാവശ്യമായ ഇൻസ്റ്റിട്ട്യൂട്ടുകളും നടത്തിക്കൊണ്ടിരിക്കുന്നു. വിവിധ രാജ്യങ്ങളിൽ: ബംഗ്ലാദേശ്, ബോസ്‌നിയ, ബ്രൂണെ, ഈജിപ്ത്, ഇന്ത്യ, ഇന്തോനേഷ്യ, ജോർഡാൻ, ലബനാൻ, നൈജീരിയ, മൊറോക്കോ, പാകിസ്താൻ, സഊദി അറേബ്യ, യു.കെ മുതലായ രാജ്യങ്ങളിൽ കകകഠ യുടെ വിവിധരീതിയിലുള്ള ഇൻസ്റ്റിട്ട്യൂട്ടുകളോ സ്ഥാപനങ്ങളോ പ്രവർത്തിക്കുന്നു. പ്രശസ്ത ഇസ്ലാമിക ചിന്തകനും ഇസ്്‌ലാമൈസേഷൻ ഓഫ് നോളജ് എന്ന ആധുനിക തിയറിയുടെ ഉപജ്ഞാതാവുമായ ഡോ. ഇസ്്മായീൽ റജി ഫാറൂഖിയാണ് ഈ സ്ഥാപനത്തിന്റെ സ്ഥാകരിൽ പ്രമുഖൻ. IIIT യുടെ പ്രവർത്തനങ്ങൾ നിയന്ത്രിക്കുന്നത് കൗൺസിൽ അംഗങ്ങളാണ്. താഴെ പറയുന്നവരാണ് പ്രധാന കൗൺസിൽ അംഗങ്ങൾ.
അവലംബം
വർഗ്ഗം:ഇസ്ലാമികവിദ്യാഭ്യാസസ്ഥാപനങ്ങൾ
മെഗാമീറ്റർ
നീളത്തിനെ കുറിക്കാനുപയോഗിക്കുന്ന ഏകകമാണ് ഇത്. പത്ത് ലക്ഷം മീറ്ററാണ് ഒരു മെഗാമീറ്റർ. വളരെ അപൂർവമായി മാത്രം ഉപയോഗിക്കുന്ന ഏകകമാണ് ഇത്. Mm ആണ് ഇതിന്റെ ചിഹ്നം.
അവലംബം
വർഗ്ഗം:നീളത്തിന്റെ ഏകകങ്ങൾ
പൗലോ ഫ്രെയർ
പ്രസിദ്ധ ബ്രസീലിയൻ ചിന്തകനും വിദ്യാഭ്യാസപ്രവർത്തകനും ആണ് പൗലോ ഫ്രെയർ(സെപ്റ്റംബർ  19, 1921 – മെയ്‌  2, 1997). നിയമബിരുദം നേടിയശേഷം, റെസിഫെ സർവകലാശാലയിലെ കൾച്ചറൽ എക്സ്റ്റൻഷൻ സർവീസിന്റെ ആദ്യ ഡയറക്ടറായി. ഹാർവാർഡ് സർവകലാശാലയിൽ അധ്യാപകനായി. പിന്നീട് ജനീവയിലെ വേൾഡ് കൗൺസിൽ ഒഫ് ചർച്ചസിൽ ചേർന്നു. 1973-ൽ മർദിതരുടെ ബോധനശാസ്ത്രം എന്ന പുസ്തകം പ്രസിദ്ധീകരിച്ചു. 15 വർഷത്തിനുശേഷം ബ്രസീലിൽ തിരിച്ചെത്തി 1989- 91-ൽ സാവോപൗളോയിലെ വിദ്യാഭ്യാസമന്ത്രിയായി. അക്കാലത്തെ അനുഭവങ്ങളാണ് 1993-ൽ എഴുതിയ നഗരത്തിന്റെ ബോധനശാസ്ത്രം എന്ന കൃതിയിലെ പ്രതിപാദ്യം.
പുറം കണ്ണികൾ
വർഗ്ഗം:വിദ്യാഭ്യാസചിന്തകർ വർഗ്ഗം:ബ്രസീലിയൻ തത്ത്വചിന്തകർ വർഗ്ഗം:1921-ൽ ജനിച്ചവർ
രക്തദാനം
ഒരാൾ സ്വന്തം സമ്മതത്തോടെ മറ്റൊരാൾക്കോ, സൂക്ഷിക്കുന്നതിനു വേണ്ടിയോ ശാസ്ത്രീയമായ മാർഗ്ഗങ്ങളിലൂടെ രക്തം ദാനം ചെയ്യുന്ന പ്രക്രിയയാണ് സന്നദ്ധ രക്തദാനം (Voluntary Blood Donation). പരിണാമശ്രേണിയിൽ ഉയർന്ന തലത്തിലുള്ള ജീവികളിലാണ് രക്തം കാണപ്പെടുക. ശരീരത്തിൽ ആഹാരം, വായു എന്നിവ എത്തിക്കുക, മാലിന്യങ്ങൾ പുറത്തുകളയുക തുടങ്ങി പല പ്രവർത്തനങ്ങളും രക്തമാണ് നടത്തുന്നത്. ഒരു തവണ 450 മില്ലി ലിറ്റർ രക്തം വരെ ദാനം ചെയ്യാം. ജൂൺ പതിനാലാന്നു ലോക രക്തദാതാക്കളുടെ ദിനം. കൃത്യമായ പരിശോധനകൾക്ക് ശേഷമാണ് ദാതാവിൽ നിന്ന് രക്തം സ്വീകരിക്കുന്നത്. രോഗാണുക്കൾ പകരാൻ ഏറ്റവും സാദ്ധ്യതയുള്ളത് രക്തത്തിൽ കൂടിയാണ് എന്നതിനാലാണ് അത്.
രക്തദാന രീതികൾ
രക്തദാനം രണ്ടു വിധത്തിലുണ്ട്.
അലോജനിക് രീതി
ഇവിടെ ദാനം ചെയ്ത രക്തം രക്ത ബാങ്കിൽ സൂക്ഷിക്കുന്നു. ആവശ്യക്കാരനെ ദാതാവ് തിരിച്ചറിയുന്നില്ല. ആരോഗ്യമുള്ള ഒരു ദാതാവിൽ നിന്നും രക്തം സ്വീകരിക്കുവാനും വേണ്ടുന്ന പരിശോധനകൾ നടത്തി ഗുണമേന്മ ഉറപ്പുവരുത്താനും, ഇങ്ങനെ ലഭിക്കുന്ന രക്തം സുരക്ഷിതമായി സംഭരിക്കാനും ആവശ്യാനുസരണം രോഗികൾക്ക് വിതരണം ചെയ്യുവാനുമുള്ള സംവിധാനമാണ് രക്ത ബാങ്കുകൾ(Blood Banks). ഇൻഡ്യയിൽ നിലവിൽ സർക്കാർ ഉടമയിൽ 33ഉം, സ്വകാര്യമേഖലയിൽ 119ഉം രക്തബാങ്കുകളാണ് ഉള്ളത്. രക്തബാങ്കുകളില്ലാത്ത ആസ്പത്രികൾക്ക് അത്യാവശ്യ സന്ദർഭങ്ങളിൾ രക്തം ആവശ്യമായി വന്നാൽ അതു സംഭരിക്കാനുള്ള പ്രത്യേക സംവിധാനമാണ് രക്ത സംഭരണ കേന്ദ്രങ്ങൾ(Blood Storage Centers).
നേർരേഖാ രീതി
ഇവിടെ സ്വീകർത്താവിന്റെ ആവശ്യാർത്ഥം രക്തം ദാനം ചെയ്യപ്പെടുകയാണ്.
സുരക്ഷ
കർശനമായ പരിശോധനകൾക്ക് ശേഷമേ ദാതാവിനെ നിശ്ചയിക്കാറുള്ളൂ. ഇത് കർശനമായി പാലിക്കുന്നത് വഴി സ്വീകർത്താവിനും ദാതാവിനും സുരക്ഷ പൂർണ്ണമാകുന്നു. ദാതാക്കൾക്കുണ്ടാകുന്ന അസുഖങ്ങൾ, കഴിക്കുന്ന ഔഷധങ്ങൾ എന്നിവ സ്വീകർത്താക്കളുടെ ആരോഗ്യനില അപകടത്തിലാക്കിയേക്കാം. എച്ച്‌ഐവി, വൈറൽ പനികൾ, മഞ്ഞപ്പിത്തം എന്നിവയുള്ള ദാതാക്കൾ സ്വീകർത്താക്കളെ അപകടത്തിലാക്കും. അതിനാൽ ദാതാക്കളെ പൂർണ്ണ പരിശോധനയ്ക്ക് വിധേയരാക്കും. ദാതാക്കളുടെ ആരോഗ്യസ്ഥിതിയിൽ വ്യതിയാനമുണ്ടാക്കില്ലെങ്കിൽ മാത്രമേ രക്തം സ്വീകരിക്കൂ.
രക്തദാന-രക്തസ്വീകരണ രീതി
(സ്വന്തം രക്തമാണ് ഏറ്റവും സുരക്ഷിതമായിട്ടുള്ളത്. ഇതുവഴി അസുഖം പകരാനുള്ള സാധ്യതയും രക്തം സ്വീകരിക്കുമ്പോഴുള്ള അലർജിയും തടയാൻ കഴിയും.)
രക്തദാനത്തിന്റെ പ്രാധാന്യം
അപകടങ്ങളുടെയും ശസ്ത്രക്രിയകളുടെയും ഭാഗമായി മനുഷ്യശരീരത്തിൽ നിന്ന് നഷ്ടപ്പെടുന്ന രക്തത്തിന് പകരം, നഷ്ടമായതിന് തുല്യ അളവിലും ചേർച്ചയിലുമുള്ള മനുഷ്യരക്തം നൽകിയാൽ മാത്രമേ ശാരീരികപ്രവർത്തനങ്ങൾ വീണ്ടും പ്രവർത്തനക്ഷമമാകുകയുള്ളൂ. ആരോഗ്യമേഖലയിൽ നാം ഇന്ന് ഏറെ പുരോഗമിച്ചെങ്കിലും മനുഷ്യരക്തത്തിനു സമമായ കൃത്രിമരക്തം മാത്രം വികസിപ്പിച്ചെടുക്കാൻ ഇതുവരെ സാധിച്ചിട്ടില്ല. ഈ മേഖലയിൽ ഗവേഷണങ്ങൾ ഇപ്പോഴും നടക്കുന്നതേയുള്ളൂ. ഈ സാഹചര്യത്തിലാണ് രക്തദാനത്തിന്റെ പ്രസക്തി വർദ്ധിക്കുന്നത്. ശസ്ത്രക്രിയാവേളയിൽ, രോഗിയിൽ നിന്ന് മുമ്പേ ശേഖരിക്കുന്ന രക്തം തന്നെ ശരീരത്തിൽ തിരിച്ചുപ്രവേശിപ്പിക്കുന്ന രീതി ഉണ്ടെങ്കിലും, മിക്കപ്പോഴും പുതിയ രക്തം അനിവാര്യമായി വരാറുണ്ട്. ഇതിനുപുന്മേ പ്രസവ സമയങ്ങളിൽ ഉണ്ടാകാറുള്ള അമിത രക്തസ്രാവം പ്ലേറ്റ്‌ലെറ്റ് കുറയുന്ന അസുഖങ്ങൾപിടിപെടുന്നതും രക്താർബുദം, വിളർച്ച തുടങ്ങിയ സന്ദർഭങ്ങളിലും രക്തം സ്വീകരിക്കേണ്ടതായി വരുന്നു. രക്തബാങ്കുകളിൽ എല്ലാ ഗ്രൂപ്പിൽപ്പെട്ട രക്തവും ലഭ്യമാകണമെങ്കിൽ സന്നദ്ധ രക്തദാനം പ്രോത്സാഹിപ്പിക്കപ്പെടേണ്ടതുണ്ട്. സന്നദ്ധരക്തദാനത്തിലൂടെ ശേഖരിക്കുന്ന രക്തം പോലും പരമാവധി 42 ദിവസം മാത്രമേ ലബോറട്ടറികളിൽ സൂക്ഷിക്കാൻ സാധിക്കൂ. അതിനാൽ രക്തബാങ്കുകളിലേക്ക് ആവശ്യമായ രക്തം ലഭിക്കേണ്ടത് ഒരു തുടർപ്രക്രിയയാണ്. മാത്രമല്ല, രക്തദാനം ചെയ്യുമ്പോൾ ദാതാവിന്റെ ശരീരത്തിൽ പുതിയ രക്തകോശങ്ങൾഉണ്ടാകാൻ കാരണമാകുന്നു. ഇത് രക്തദാനത്തിനു ശേഷം കൂടുതൽ ഉന്മേഷവും, പ്രവർത്തനക്ഷമതയും ശരീരത്തിനു നൽകുന്നു. ആവശ്യമായ രക്തത്തിന്റെ 100%വും സന്നദ്ധ രക്തദാനത്തിലൂടെ ശേഖരിക്കാൻ കഴിഞ്ഞാൽ ഒരു രോഗിക്കും രക്തത്തിനായി ബുദ്ധിമുട്ടേണ്ടി വരില്ല. ആയതിനാൽ കഴിവതും നിങ്ങളുടെ രക്തം ദാനം ചെയ്യുക.
രക്തദാന സംഘടനകൾ
ആശുപത്രികൾ, ഓഫീസുകൾ, സ്വകാര്യ സ്ഥാപനങ്ങൾ, ക്ലബുകൾ തുടന്നിയ ഏതൊരു സ്ഥാപനത്തിനും അവരുമായി ബന്ധപ്പെട്ട ദാതാക്കളുടെ മേൽവിലാസം ശേഖരിച്ച് സൂക്ഷിക്കുകയും സന്നദ്ധ രക്തദാനം പ്രോത്സാഹിപ്പിക്കുകയും ചെയ്യുന്ന സംഘടനകളാണ് ബ്ലഡ് ഡോണർ ഫോറങ്ങൾ.
മതപരമായ വീക്ഷണം
വ്യക്തിപരമോ, വൈദ്യശാസ്ത്രപരമോ, മതപരമോ ആയ കാരണത്താൽ ചിലർ രക്തപകർച്ച നിരസിക്കുന്നു. ഉദാഹരണത്തിനു, യഹോവയുടെ സാക്ഷികളുടെ വിശ്വാസമനുസരിച്ച് അവർ രക്തം സ്വീകരിക്കില്ല. രക്തം പവിത്രമാണെന്നും അത് സ്വീകരിക്കുന്നത് ദൈവകല്പനയുടെ നേരിട്ടുള്ള ലംഘനമാണെന്നും പ്രവർത്തികൾ 15:28,29 എന്ന തിരുവെഴുത്തും മറ്റു ചില തിരുവെഴുത്തുകളുടെയും അടിസ്ഥാനത്തിൽ ഇവർ പഠിപ്പിക്കുന്നു. ജീവന്മരണ സാഹചര്യങ്ങളിൽ പോലും ഇവർ രക്തം സ്വീകരിക്കില്ല. രക്തരഹിത ചികിൽസയും മറ്റ് ആധുനിക ചികിൽസകളും ഇവർ ഇതിന് പകരമായി സ്വീകരിക്കുന്നു.
രക്തദാന ദിനം
ജൂൺ 14 ലോക രക്തദാന ദിനമായി ആഘോഷിക്കുന്നു. ദേശീയ സന്നദ്ധ രക്തദാനദിനമായി ഇന്ത്യയിൽ ഒക്ടാബർ ഒന്നിനും ആചരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ദാനം വർഗ്ഗം:രക്തം
അഷ്ടാധ്യായി
പാണിനി രചിച്ച സംസ്കൃത വ്യാകരണഗ്രന്ഥമാണ് അഷ്ടാധ്യായി (സംസ്കൃതം: अष्टाध्यायी, അഷ്ടാധ്യായീ). എട്ട് അദ്ധ്യായങ്ങൾ ഉള്ളതിനാലാണ് ഇതിന്ന് അഷ്ടാധ്യായി എന്നു പറയുന്നത്. പാണിനീയം എന്ന പേരിലും ഈ ഗ്രന്ഥം പ്രസിദ്ധമാണ്. ലോകത്തിലെ ഒന്നാംകിട ഭാഷാശാസ്ത്രഗ്രന്ഥങ്ങളിൽ പെടുന്ന ഈ കൃതി, സംസ്കൃതഭാഷയുടെ വികാസചരിത്രത്തിലെ ഏറ്റവും പ്രധാന പാഠവും വൈദികയുഗത്തിൽ നിന്ന് ക്ലാസ്സിക്കൽ യുഗത്തിലേയ്ക്കുള്ള ആ ഭാഷയുടെ പരിണാമത്തിന്റെ ഉപകരണവും ആയി കണക്കാക്കപ്പെടുന്നു.
പശ്ചാത്തലം
പാണിനി എന്ന പേരിന്‌ പാണിനന്റെ മകൻ എന്നാണ്‌ അർത്ഥം. ക്രിസ്തുവിന്‌ മുൻപ അഞ്ചാം നൂറ്റാണ്ടിനടുത്തെന്നോ ഗാന്ധാരദേശത്തെ പുഷ്കലാവതിയിൽ ജനിച്ചതായി കരുതപ്പെടുന്ന പാണിനി, പ്രാചീനഭാരതത്തിലെ പ്രഖ്യാത വിജ്ഞാനകേന്ദ്രമായ തക്ഷശിലയിൽ വച്ചാണ്‌ അഷ്ടാധ്യായി എഴുതിയത്. അഷ്ടാധ്യായിയെ "ലോകത്തിലുണ്ടായ ആദ്യത്തെ ഭാഷാശാസ്ത്രഗ്രന്ഥം" എന്നു വിശേഷിപ്പിക്കാറുണ്ടെങ്കിലും, ഭാരതത്തിൽ തന്നെ അഷ്ടാധ്യായിക്കു മുൻപും വ്യാകരണരചനകൾ ഉണ്ടായിട്ടുണ്ട്. പാണിനി തന്നെ 64 പൂർ‌വസൂരികളെ സൂചിപ്പിക്കുകയും അപിശാലി, ഗലവൻ, ഗാർഗ്യൻ, കശ്യപൻ, ചക്രവർമ്മണൻ, ഭരദ്വാജൻ, ശാകല്യൻ, ശാകതായനൻ, സെനകൻ, സ്ഫോടായനൻ എന്നിങ്ങനെ പത്തുപേരെ എടുത്തു പറയുകയും ചെയ്യുന്നുണ്ട്. ഈ മുൻ‌കാല വൈയാകരണന്മാരുടെ കൃതികൾ ലഭ്യമല്ലാത്തതിനാൽ, അഷ്ടാധ്യായിയിലെ ആശയങ്ങൾക്ക് പാണിനി അവരോട് ഏതളവുവരെ കടപ്പെട്ടിരിക്കുന്നു എന്നു നിർണ്ണയിക്കുക എളുപ്പമല്ല. വാമൊഴിയായി പ്രചരിച്ചിരുന്ന ഒരു വ്യാകരണപാരമ്പര്യത്തെ ലിഖിതരൂപത്തിലാക്കുകയാവാം പാണിനി ചെയ്തതെന്ന് പുരാതനഭാരതത്തിന്റെ ചരിത്രമെഴുതിയ റോമിള്ളാ ഥാപ്പർ ഊഹിക്കുന്നു. ചുറ്റുപാടും നിലവിലുണ്ടായിരുന്ന സംസ്കൃതേതര ഭാഷകൾ സംസ്കൃതത്തിന്മേൽ ചെലുത്തിയിരുന്ന സ്വാധീനത്തിനു അറുതിവരുത്തുക, സംസ്കൃതേതര ഭാഷകൾ സംസാരിച്ചിരുന്നരുടെ സംസ്കൃതപഠനം എളുപ്പമാക്കുക എന്നീ ലക്ഷ്യങ്ങൾ ഈ രചനയ്ക്ക് പാണിനിയെ പ്രേരിപ്പിച്ചിരിക്കാം എന്നും ഥാപ്പർ കരുതി.
ഉള്ളടക്കം
മന:പാഠമാക്കൽ എളുപ്പമാവും വിധം പരമാവധി കാച്ചിക്കുറുക്കി എഴുതപ്പെട്ടിട്ടുള്ള 3959 സൂത്രങ്ങളാണ്‌ ഈ കൃതിയുടെ ഉള്ളടക്കം. ഒതുക്കത്തിലും കൃത്യത്യാനിഷ്ഠയിലും അവ ബീജഗണിതസൂത്രങ്ങളെ അനുസ്മരിപ്പിക്കുന്നു. ഉദാഹരണത്തിന്‌ ഒന്നാം സൂത്രം "വൃദ്ധിരാദൈച്"(वृद्धिरादैच) എന്നും ഏറ്റവും അവസാനസൂത്രം "അ അ ഇതി"(अ अ इती) എന്നും മാത്രമാണ്‌. സൂത്രങ്ങളെ പൊതുവേ എട്ടു അദ്ധ്യായങ്ങളായി തിരിച്ചിരിക്കുന്നു. ഓരോ അദ്ധ്യായത്തേയും വീണ്ടും നാലു പാദങ്ങളായും വിഭജിച്ചിട്ടുണ്ട്. അദ്ധ്യായങ്ങളുടെ ഉള്ളടക്കം ഏറെക്കുറെ താഴെപ്പറയും വിധമാണ്‌:-
അദ്ധ്യായങ്ങളുടെ വിഭജനത്തിലെ ഏകദേശപദ്ധതി ഇതാണെങ്കിലും ഈ വിഷയവിഭജനം പാണിനി കൃത്യമായി പിന്തുടരുന്നില്ല. പല സന്ദർഭങ്ങളിലും അപ്പോൾ പിന്തുടരുന്ന ഒരു ചിന്താധാരയുടെ പശ്ചാത്തലത്തിൽ വിശദീകരിക്കുക എളുപ്പമാണെന്നു തോന്നുന്ന ഒരു നിയമത്തെ, വിഷയവിഭജനപ്രകാരം അതുമായി ബന്ധമില്ലാത്തതെന്നു പറയാവുന്ന സന്ദർഭത്തിലും പാണിനി ഉൾപ്പെടുത്തി.
തന്റെ വ്യാകരണനിയമങ്ങൾക്ക് പാണിനി പ്രധാനമായും ആശ്രയിച്ചത് രണ്ടു സങ്കല്പങ്ങളെയാണ്‌: എല്ലാ നാമങ്ങളും ക്രിയകൾ പരിണമിച്ചുണ്ടാകുന്നവയാണെന്നും, വാക്കുകൾ രൂപപ്പെടുന്നത് പ്രത്യയങ്ങളെ ആശ്രയിച്ചാണെന്നുമാണ്‌ ഈ സങ്കല്പങ്ങൾ‌. എന്നാൽ, വാക്കുകൾക്ക് അവയുടെ ഉല്പത്തിചരിത്രം വച്ചുനോക്കുമ്പോൾ ഉണ്ടാകാവുന്ന അർത്ഥം തന്നെ കല്പിക്കണമെന്ന് പാണിനി നിർബ്ബന്ധിച്ചില്ല. വാക്കിന്റെ ഘടന പരിശോധിക്കുമ്പോൾ കിട്ടുന്ന അർത്ഥത്തേക്കാൾ, സാമാന്യ ഉപയോഗത്തിന്റെ ബലത്തിൽ അതിനു കിട്ടിയേക്കാവുന്ന വ്യത്യസ്തമായ അർത്ഥത്തിന്‌ പ്രാധാന്യമുണ്ടെന്ന് അദ്ദേഹം സമ്മതിച്ചു.
ശിവസൂത്രങ്ങൾ
അഷ്ടാധ്യായിയുടെ തുടക്കത്തിനു മുൻപ്, സംസ്കൃതഭാഷയിലെ വർണ്ണങ്ങളെ 14 വർഗ്ഗങ്ങളായി തിരിച്ച്, ഓരോ വർഗ്ഗത്തേയും പ്രതിനിധാനം ചെയ്യുന്ന പ്രതീകങ്ങൾ നിഷ്കർഷിച്ചിട്ടുള്ള ഒരു സൂത്രമാല ചേർക്കുക സാധാരണമാണ്‌. സൂത്രമാലയിലെ ആദ്യത്തെ നാലു സൂത്രങ്ങളിൽ സ്വരങ്ങളും അവസാനത്തെ പത്തു സൂത്രങ്ങളിൽ വ്യഞ്ജനങ്ങളും ക്രമീകരിച്ചിരിക്കുന്നു. അഷ്ടാധ്യായിൽ സംസ്കൃതത്തിലെ വർണങ്ങളേയും, വർണഗണങ്ങളേയും പരാമരിശിക്കുന്നത് ഈ സൂത്രമാലയിലെ വർഗ്ഗീകരണവും പ്രതീകവ്യവസ്ഥയും പിന്തുടർന്നാണ്‌. പ്രത്യാഹാരസൂത്രങ്ങൾ എന്നാണ്‌ ഈ സൂത്രമാല അറിയപ്പെടുന്നത്. പരമശിവൻ നേരിട്ട് പാണിനിയ്ക്ക് വെളിപ്പെടുത്തിക്കൊടുത്തതെന്ന വിശ്വാസത്തിന്റെ അടിസ്ഥാനത്തിൽ, ശിവസൂത്രങ്ങൾ, മഹേശ്വരസൂത്രങ്ങൾ എന്നീ പേരുകളും ഇതിനുണ്ട്. ഇത് പാണിനി സ്വയം എഴുതിയതോ, മുന്നേ ഉണ്ടായിരുന്നതോ എന്നു വ്യക്തമല്ല.
ധാതുപാഠം, ഗണപാഠം
അഷ്ടാധ്യായിയുടെ പാഠത്തിനൊടുവിൽ ധാതുപാഠം, ഗണപാഠം എന്നിങ്ങനെ രണ്ടു പാഠങ്ങൾ അനുബന്ധമായി കാണാം. ധാതുപാഠം ക്രിയാമൂലങ്ങളുടേയും ഗണപാഠം നാമമൂലങ്ങളുടേയും പട്ടികയാണ്‌. അഷ്ടാധ്യായിയുടെ പാഠം കാര്യമായ കൂട്ടിച്ചേർക്കലുകൾ ഇല്ലാതെ പകർന്നുകിട്ടിയിട്ടുണ്ടെങ്കിലും, ധാതുപാഠത്തിന്റേയും ഗണപാഠത്തിന്റേയും സ്ഥിതി അതല്ല. ആ പട്ടികകളിൽ വാക്കുകളോട് ചേർന്നുകാണുന്ന അവയുടെ അർത്ഥം പിൽക്കാലങ്ങളിൽ എഴുതിച്ചേർക്കപ്പെട്ടവയാണെന്ന് കരുതപ്പെടുന്നു.
ഭാഷ്യങ്ങൾ, നിരൂപണങ്ങൾ
അഷ്ടാധ്യായിയെ പിന്തുടർന്ന്, അതിന്റെ വ്യാഖ്യാനങ്ങളും നിരൂപണങ്ങളുമായ രചനകളുടെ ഒരു പരമ്പര തന്നെ ഉണ്ടായി. അവയിൽ ഏറ്റവും ആദ്യത്തേത് വ്യാദി-യുടെ, ഒരു ലക്ഷം പദ്യങ്ങളുള്ള "സംഗ്രഹം" ആയിരുന്നു. പിൽക്കാലലേഖകന്മാരുടെ രചനകളിൽ ഉദ്ധരണികൾ വഴി കിട്ടിയ ശകലങ്ങൾ മാത്രമാണ്‌ ആ ബൃഹദ്‌കൃതിയിൽ ഇന്ന് അവശേഷിച്ചിട്ടുള്ളത്. ഭരദ്വാജൻ, സുനഗൻ, വ്യാഘ്രഭൂതി, വൈയാഹ്രയപാദൻ തുടങ്ങിയവരുടെ വ്യാഖ്യാനങ്ങളും ഇതുപോലെ നഷ്ടീഭവിച്ചു. അഷ്ടാധ്യായിയുടെ ലഭ്യമായതിൽ ഏറ്റവും പഴയ ഭാഷ്യം, ഒന്നോ-രണ്ടോ നൂറ്റാണ്ടുകൾക്കു ശേഷം കാത്യായനൻ രചിച്ച വാർത്തിക ആണ്‌. അഷ്ടാധ്യായിയിലെ മൂന്നിലൊന്നോളം സൂത്രങ്ങൾ വ്യാഖ്യാനിച്ച കാത്യായനൻ, പലയിടങ്ങളിലും പാണിനിയെ വിമർശിക്കുകയും തിരുത്തുകയും ചെയ്തു. പാണിനിയുടെ രചനയുടെ ഏറ്റവും പ്രസിദ്ധമായ നിരൂപണം ക്രി.മു.രണ്ടാം നൂറ്റാണ്ടിൽ പതഞ്ജലിരചിച്ച മഹാഭാഷ്യം ആണ്‌. പാണിനിയെ ബഹുമാനപൂർ‌വം സമീപിക്കുന്ന പതജ്ഞലി കാത്യായനന്റെ വിമർശങ്ങൾക്ക് മറുപടി പറയുന്നതിനൊപ്പം, ചില കാര്യങ്ങളിൽ പാണിനിയോട് വിയോജിക്കുന്നുമുണ്ട്. പാണിനീയ സൂക്തങ്ങൾക്ക് സുവ്യക്തവും യുക്തിയുക്തവുമായ ഭാഷ്യം ചമച്ച പതഞ്ജലിയുടെ സ്വച്ഛവും സ്ഫുടവുമായ ശൈലി, സംസ്കൃതഗദ്യത്തിന്റെ ഏറ്റവും സുന്ദരമായ മാതൃക എന്നു വിശേഷിപ്പിക്കപ്പെട്ടിട്ടുണ്ട്. സംഭാഷണശൈലിയിൽ രസകരമായി എഴുതപ്പെട്ടിട്ടുള്ള പതഞ്ജലിയുടെ കൃതിയ്ക്കു തന്നെ ഒട്ടേറെ ഭാഷ്യങ്ങൾ ഉണ്ടായിട്ടുണ്ട്.
കാത്യായനന്റേയും പതജ്ഞലിയുടേയും ഭാഷ്യങ്ങൾ അഷ്ടാധ്യായിയുടെ മുഴുവൻ പാഠവും പരിഗണിക്കുന്നില്ല. അഷ്ടാധ്യായിയുടെ ലഭ്യമായ സമ്പൂർണ്ണ നിരൂപണങ്ങളിൽ ഏറ്റവും പഴയത്, ബുദ്ധമതാനുയായികളായിരുന്ന വാമനനും ജയാദിത്യനും ചേർന്ന് ക്രി.വ. ആറാം നൂറ്റാണ്ടിൽ രചിച്ച കാശികവൃത്തി ആണ്‌.
പ്രക്രിയക്രമങ്ങൾ
ഈ ഭാഷ്യങ്ങൾ എല്ലാം എഴുതപ്പെട്ടശേഷവും സംസ്കൃതഭാഷയുടെ ധൃതപഠനത്തിൽ അഷ്ടാദ്ധ്യായി ഏറെ സഹായകമായിരുന്നില്ല. വിഷയവിഭജന പദ്ധതിയിൽ നിന്ന് പലയിടങ്ങളിലും വ്യതിചലിക്കുന്ന അതിന്റെ ക്രമരാഹിത്യവും, സന്ധി, ശബ്ദരൂപങ്ങൾ, സ്ത്രീപ്രത്യയങ്ങൾ തുടങ്ങിയ വിഷയങ്ങളെ അത് വേണ്ടപോലെ പരിഗണിക്കുന്നില്ല എന്നതും പ്രശ്നമായി. അതിനാൽ, അഷ്ടാധ്യായിയെ പുന:ക്രമീകരിച്ചും വികസിപ്പിച്ചും ഉള്ള പ്രക്രിയക്രമങ്ങൾ 12-ആം നൂറ്റാണ്ടുമുതൽ പലരും എഴുതാൻ തുടങ്ങി. 16-ആം നൂറ്റാണ്ടിൽ മേല്പത്തൂർ നാരായണ ഭട്ടതിരി എഴുതിയ പ്രക്രിയാസർ‌വസ്വം അത്തരത്തിൽ ഒന്നാണ്‌. കേരളത്തിൽ അതിന്‌ ഏറെ പ്രചാരം ഉണ്ടായിരുന്നു. എങ്കിലും അഷ്ടാധ്യായിയുടെ പ്രക്രിയാപാരമ്പര്യത്തിലെ ഏറ്റവും പ്രസിദ്ധമായ രചന, മറാത്താ വൈയാകരണനായ ഭട്ടോജി ദീക്ഷിതർ 17-ആം നൂറ്റാണ്ടിൽ രചിച്ച സിദ്ധാന്തകൗമുദി ആണ്‌.
ഇതരഭാഷകളിലെ സ്വാധീനം
സംസ്കൃതത്തിനു പുറമേയുള്ള ഭാരതീയ ഭാഷകളും അഷ്ടാധ്യായിയിലെ വ്യാകരണവ്യവസ്ഥ ഒരളവുവരെ ഉപയോഗിച്ചിട്ടുണ്ട്. പാലിയും മറ്റു പ്രാകൃതഭാഷകളും ഇതിനുദാഹരണമാണ്‌. സംസ്കൃതത്തിന്റേതിൽ നിന്നു ഭിന്നമായ ഭാഷാഗോത്രത്തിൽ പെടുന്ന ദ്രാവിഡഭാഷകൾ പോലും അഷ്ടാധ്യായിയുടെ സ്വാധീനത്തിൽ വന്നു. തമിഴിലെ തൊൽകാപ്പിയം, മലയാളത്തിലെ ലീലാതിലകം, തെലുങ്കിലെ ആന്ധ്രാശബ്ദചിന്താമണി, കന്നഡയിലെ കർണാടകഭാഷാഭൂഷണം, ശബ്ദമണിദർപ്പണം എന്നിവ അഷ്ടാധ്യായിയുടെ പാരമ്പര്യത്തിൽ പെടുന്ന രചനകളാണ്‌. ഈ പരമ്പരയിൽ പെടുന്ന ദ്രാവിഡഭാഷാരചനകളിൽ ഒടുവിലത്തേത്, ഇരുപതാം നൂറ്റാണ്ടിന്റെ തുടക്കത്തിൽ എ.ആർ. രാജരാജവർമ്മ മലയാളത്തിൽ എഴുതിയ കേരളപാണിനീയം ആണ്‌.‌
കുറിപ്പുകൾ
൧. പാണിനിയുടെ കൃതിയെ പരാമർശിക്കാൻ "അഷ്ടാധ്യായി" എന്ന പേര്‌ ആദ്യമായി ഉപയോഗിച്ചു കാണുന്നത് ക്രി.മു. രണ്ടാം നൂറ്റാണ്ടിൽ പതഞ്ജലി അതിനെഴുതിയ പ്രഖ്യാത നിരൂപണമായ മഹാഭാഷ്യത്തിലാണ്‌.
൨. അഷ്ടാധ്യായി എഴുതിയ പാണിനി വടക്കുപടിഞ്ഞാറൻ ഭാരതത്തിൽ നിന്നുള്ളവനായിരുന്നിട്ടും ഗംഗാതടത്തിലുള്ള കുരുപാഞ്ചാലദേശത്തെ സംസ്കൃതമാണ്‌ ഏറ്റവും മെച്ചപ്പെട്ട ഭാഷയായി വിലയിരുത്തപ്പെട്ടതെന്ന വൈപരീത്യം റോമിള്ളാ ഥാപർ ചൂണ്ടിക്കാണിച്ചിട്ടുണ്ട്.
൩. അഷ്ടാധ്യായിയ്ക്ക് മഹാഭാഷ്യം രചിച്ച വൈയാകരണൻ പതഞ്ജലിയും യോഗസൂത്രങ്ങളുടെ രചയിതാവായ പതഞ്ജലിയും ഒരാളാണോ എന്നത് തർക്കവിഷയമാണ്‌. "The grammarian's date is definitely known--second century BC. Some people are of opinion that the author of the 'Yoga Sutras" was a different person and lived two or three hundred years later."
൪. അഷ്ടാധ്യായിയെ "മനുഷ്യമനസ്സിന്റെ ഏറ്റവും ഉദാത്തമായ സൃഷ്ടികളിൽ ഒന്ന്" എന്നു വിശേഷിപ്പിച്ച റഷ്യൻ പണ്ഡിതൻ തിയോഡോർ സ്റ്റ്ചെർബാസ്കി(Th. Stcherbatsky), പാണിനിയുടെ വ്യാകരണവും പതഞ്ജലിയുടെ മഹാഭാഷ്യവും ചേർന്നാൽ ഭാരതീയ മനസ്സിന്റെ മാതൃകാസൃഷ്ടിയാകും("The ideal scientific work for India is the grammar of Panini with the Mahabhashya of Patanjali") എന്നു കരുതി.
അവലംബം
വർഗ്ഗം:സംസ്കൃത വ്യാകരണ ഗ്രന്ഥങ്ങൾ
Pāṇini
മഡോണ ഡീ ട്രാമോണ്ടി
1330-ൽ ഇറ്റാലിയൻ ആർട്ടിസ്റ്റ് പിയട്രോ ലോറെൻസെറ്റി ചിത്രീകരിച്ച മഡോണ ഫ്രെസ്കോയാണ് മഡോണ ഡീ ട്രാമോണ്ടി. ഈ ചിത്രം ഇറ്റലിയിലെ അസീസിയിലെ സാൻ ഫ്രാൻസെസ്കോ ഡി അസിസിയുടെ ബസിലിക്കയിലാണ് സ്ഥിതിചെയ്യുന്നത്.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരനായിരുന്നു പിയട്രോ ലോറെൻസെറ്റി. c.1306 നും 1345 നും ഇടയിൽ സജീവമായിരുന്നു. ഇളയ സഹോദരൻ അംബ്രോജിയോയ്‌ക്കൊപ്പം സിയനീസ് കലയിൽ പ്രകൃതിശാസ്ത്രത്തെ അവതരിപ്പിച്ചു. അവരുടെ കലാപരവും ത്രിമാനവും സ്ഥലസംബന്ധിയായ ക്രമീകരണങ്ങളുമായുള്ള പരീക്ഷണങ്ങളിൽ, സഹോദരന്മാർ നവോത്ഥാന കലയെ മുൻ‌കൂട്ടി കണ്ടു.
അവലംബം
വർഗ്ഗം:ഇറ്റാലിയൻ ചിത്രങ്ങൾ വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മാതൃഭൂമി ആരോഗ്യമാസിക
ആരോഗ്യവിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലികപ്രസിദ്ധീകരണമാണ് മാതൃഭൂമി ആരോഗ്യമാസിക. 1997 ഫെബ്രുവരി 19-നാണ് ഈ മാസിക പ്രസിദ്ധീകരണമാരംഭിച്ചത്. മാതൃഭൂമി പബ്ലിക്കേഷൻസ് പ്രസിദ്ധീകരിക്കുന്ന ആരോഗ്യമാസിക കോഴിക്കോട്ട് നിന്ന് പുറത്തിറങ്ങുന്നു.
ഓരോ ലക്കത്തിലും ഓരോ വിഷയങ്ങൾ അടിസ്ഥാനമാക്കി സ്പെഷ്യൽ പതിപ്പുകൾ പുറത്തിറക്കുന്നു. ആധുനിക വൈദ്യശാസ്ത്രം, ആയുർവേദം, ഹോമിയോപ്പതി, പ്രകൃതി ചികിത്സ എന്നീ ചികിത്സാവിഭാഗങ്ങളിലെ ലേഖനങ്ങൾ എല്ലാ ലക്കത്തിലും ഉണ്ടാവും.
അവലംബം
വർഗ്ഗം:ആരോഗ്യമാസികകൾ വർഗ്ഗം:ആരോഗ്യ പ്രസിദ്ധീകരണങ്ങൾ വർഗ്ഗം:മലയാളമാസികകൾ
ഐബുക്ക്
ഐബുക്ക് ജി3 ഡ്യുവൽ യുഎസ്ബി ("സ്നോ")
2001 മെയ് 1 ന് കാലിഫോർണിയയിലെ കുപെർട്ടിനോയിൽ നടന്ന ഒരു പത്രസമ്മേളനത്തിൽ ആപ്പിൾ അടുത്ത തലമുറ ഐബുക് ജി3 അവതരിപ്പിച്ചു. ബോൾഡ് നിറങ്ങളും ബൾക്കി ഫോം ഫാക്ടറും ഉപേക്ഷിച്ചു, ഹാൻഡിൽ, ലാച്ച്-ലെസ് ഡിസൈൻ, അധിക പവർ കണക്ടറുകൾ എന്നിവയും ഉപേക്ഷിച്ചു.
ഐബുക്ക് ജി4("സ്നോ")
2003 ഒക്‌ടോബർ 23-ന് ആപ്പിൾ ഒരു പവർപിസി ജി4 ചിപ്പ് ഐബുക്ക് ലൈനിൽ ചേർത്തു, ഒടുവിൽ ആപ്പിളിന്റെ പവർപിസി ജി3 ചിപ്പിന്റെ ഉപയോഗം അവസാനിപ്പിച്ചു. ഒരു സ്ലോട്ട്-ലോഡിംഗ് ഒപ്റ്റിക്കൽ ഡ്രൈവ് ഡിസ്ക് ട്രേ മാറ്റിസ്ഥാപിച്ചു. ഐബുക്ക് ജി4 നോട്ട്ബുക്കിൽ അതാര്യമായ വൈറ്റ് കെയ്‌സ് ഫിനിഷും കീബോർഡും പ്ലാസ്റ്റിക് ഡിസ്‌പ്ലേ ഹിംഗും ഉണ്ട്. 2006-ൽ മാക്ബുക്ക് ഐബുക്ക് ലൈനിന് പകരം വയ്ക്കുന്നതിന് മുമ്പ് പുറത്തിറങ്ങിയ അവസാന ഐബുക്ക് ലാപ്‌ടോപ്പ് കൂടിയാണിത്.
അവലംബം
വിഭാഗം:ആപ്പിൾ ഹാർഡ്‌വെയർ
അമൃത എക്സ്പ്രസ്സ്
ദക്ഷിണ റെയിൽ‌വെയുടെ പരിധിയിൽ മധുര മുതൽ തിരുവനന്തപുരം വരെയും തിരിച്ചും യാത്രാസേവനം നൽകുന്ന ഒരു എക്സ്പ്രസ്സ് തീവണ്ടിയാണു് അമൃതാ എക്സ്പ്രസ്സ്(നമ്പർ:16343). തിരുവനന്തപുരത്തു നിന്നും രാത്രി പുറപ്പെടുന്ന വണ്ടി അടുത്ത ദിവസം ഉച്ചക്ക് പാലക്കാട്‌ വഴി മധുരയിലെത്തിച്ചേരുന്നു, മധുരയിൽ നിന്നും ഉച്ച കഴിഞ്ഞ് പുറപ്പെടുന്ന വണ്ടി അടുത്ത ദിവസം രാവിലെ തിരുവനന്തപുരത്തും എത്തിച്ചേരും. ചെങ്ങന്നൂർ, പഴനി, മധുര തുടങ്ങിയ തീർഥാടന പ്രാധാന്യമുള്ള കേന്ദ്രങ്ങൾ വഴിയാണ് യാത്ര. തിരുവനന്തപുരത്ത്‌ നിന്നും പഴനിയിലേക്കുള്ള ഏക തീവണ്ടിയാണിത്.
കണ്ണിവണ്ടി
വർഗ്ഗം:കേരളത്തിലെ യാത്രാതീവണ്ടികൾ
സ്വതന്ത്ര ഇച്ഛ
മനുഷ്യനുൾപ്പെടെയുള്ള ജീവികൾക്ക് സ്വതന്ത്ര ഇച്ഛ ഉണ്ടോ എന്നുള്ളത് ശാസ്ത്രലോകത്തും തത്വശാസ്ത്രരംഗത്തും ഇപ്പൊഴും തർക്കവിഷയമാണ്. വിവിധഘടകങ്ങൾ നമ്മുടെ പ്രവൃത്തികളേയും തീരുമാനങ്ങളെയും എത്രത്തോളം സ്വാധീനിക്കുന്നു എന്നതാണ് ഇവിടെയുള്ള അടിസ്ഥാനചോദ്യം.
ഉദാഹരണത്തിന്, T എന്ന സമയത്ത് നാം ഒരു തീരുമാനമെടുത്തു എന്ന് കരുതുക. അതിന് തൊട്ടുമുൻപുവരെയുണ്ടായ വിവിധ ഘടകങ്ങൾ ആ തീരുമാനത്തെ സ്വാധീനിച്ചിട്ടുണ്ടാവും എന്നത് എല്ലാ തത്ത്വശാസ്ത്രങ്ങളും അംഗീകരിക്കുന്നതാണ്. എന്നാൽ ആ തീരുമാനം അതിന് തൊട്ടമുൻപുവരെയുള്ള ഘടകങ്ങളുടെ ആകെ സ്വാധീനത്തിന്റെ പ്രതിഫലനം മാത്രമാണോ, അതോ ഈ ഘടകങ്ങളിൽ നിന്നെല്ലാം വേർപെട്ട നമ്മുടെ ഒരു സ്വതന്ത്ര ഇച്ഛയുടെ കൂടെ സ്വാധീനം അതിലുണ്ടോ എന്നതാണ് തർക്ക വിഷയം.
പ്രാധാന്യം
സ്വതന്ത്ര ഇച്ഛ എന്ന സങ്കല്പത്തിന് മതപരമായും ശാസ്ത്രീയമായുമൊക്കെ വളരെ പ്രാധാന്യമുണ്ട്.
മതപരം
സ്വതന്ത്ര ചിന്ത ഉണ്ട് എന്നു കരുതിയാൽ സർവ്വവ്യാപിയായ ദൈവികശക്തിക്ക് വ്യക്തികളുടെ ഇച്ഛയിലോ തീരുമാനത്തിലോ പൂർണ്ണ നിയന്ത്രണമില്ല എന്നു കരുതേണ്ടി വരും.
സാമൂഹ്യപരം
സ്വതന്ത്ര ഇച്ഛ ഇല്ല എന്നു കരുതിയാൽ ഒരാൾ ചെയ്യുന്ന കുറ്റങ്ങൾക്ക് അയാൾ ഉത്തരവാദിയാണെന്ന് കരുതാൻ കഴിയാതാവും
ശാസ്ത്രപരം
സമയ യാത്ര എന്ന ആശയത്തിൽ കണ്ടുവരുന്ന വിഷയം, ഇത് സാധ്യമാണ് എന്നുണ്ടെങ്കിൽ,സമയത്തിലെ ഒരു പ്രത്യേക പോയിന്റിലൂടെ, നമുക്ക് മുൻപ് പോയ സമയത്തിലെ നാം ചിന്തിച്ചതിൽ നിന്ന് വ്യത്യസ്തമായുള്ള ഇച്ഛയിലോ തീരുമാനത്തിലോ എത്താൻ ഇപ്പോഴുള്ള നമുക്ക് കഴിയാതെ വരും.അല്ല ഇപ്പോഴുള്ള നാമാണ് മുന്നിൽ പോകുന്നതെങ്കിൽ, നാം ഇപ്പോൾ ചിന്തിക്കുന്ന കാര്യത്തിൽ നിന്നും വ്യത്യസ്തമായി നമ്മൾ കടന്നു പോയ പോയിന്റിലൂടെ, ഇനി വരാൻ പോകുന്ന സമയത്തിലെ നമുക്ക് സ്വതന്ത്രമായ തീരുമാനം എടുക്കാൻ കഴിയാതെ വരും. അല്ലെന്നുണ്ടിൽ ഈ മൂന്നു കാലങ്ങളിലെയും വ്യക്തി വ്യത്യസ്ത പ്രപഞ്ചങ്ങളിലായിരിക്കണം ( സമാന്തര പ്രപഞ്ചങ്ങൾ (parallel universes)എന്ന ആശയം അനുസരിച്ച് )
വർഗ്ഗം:ദൈവശാസ്ത്രം വർഗ്ഗം:തത്ത്വശാസ്ത്രം വർഗ്ഗം:മനുഷ്യാവകാശം
കണ്ടമംഗലം രാജരാജേശ്വരി ക്ഷേത്രം
കേരള സംസ്ഥാനത്ത്, ആലപ്പുഴ ജില്ലയിൽ ചേർത്തല കണ്ട മംഗലത്ത് സ്ഥിതി ചെയ്യുന്ന ക്ഷേത്രമാണ് ആറാട്ടുകുളം ശക്തി വിനായക ക്ഷേത്രം. ശ്രീനാരായണഗുരുദേവൻ കണ്ടാൽ മംഗളം വിശേഷിപ്പിച്ച കണ്ടമംഗലം രാജരാജേശ്വരി ക്ഷേത്രസമുച്ചയത്തിന്റെ പ്രധാനഭാഗമാണ് ശക്തി വിനായകക്ഷേത്രം. കണ്ടമംഗലം രാജരാജേശ്വരി ദേവിയുടെ ആറാട്ട് കുളത്തിൽ, മണ്ണിനടിയിൽ നിന്ന് ലഭിച്ച നൂറ്റാണ്ടുകൾ പഴക്കമുള്ള അത്ഭുത ഗണേശ വിഗ്രഹമാണ് ഇവിടെ പ്രതിഷ്ഠിക്കപ്പെടുന്നത്. നാനാജാതി മതസ്ഥരുടെ ആത്മീയ അഭയ കേന്ദ്രമാണ് ശക്തി വിനായകക്ഷേത്രം.പൂർണ്ണമായും കൃഷ്ണശിലയിൽ തീർത്ത ക്ഷേത്രത്തിൽ, പ്രതിഷ്ഠാദിന സമ്മേളനത്തിൽ ഏകദേശം ഒരു ലക്ഷം പേർ പങ്കെടുക്കും
ആലപ്പുഴ ജില്ലയിലെ പ്രധാന ക്ഷേത്രങ്ങളിൽ ഒന്നാണ് കണ്ടമംഗലം രാജരാജേശ്വരി ക്ഷേത്രം. ചേർത്തല താലൂക്കിൽ ചേർത്തല-എറണാകുളം ദേശിയപാതയിലെ തങ്കി കവലയിൽ നിന്നും ഒരു കിലോമീറ്റർ പടിഞ്ഞാറ് മാറിയാണ് ക്ഷേത്രം സ്ഥിതി ചെയ്യുന്നത്. പ്രധാന പ്രതിഷ്ഠ രാജരാജേശ്വരിയാണ്.
ഇതും കൂടി കാണുക
ക്ഷേത്രത്തിന്റെ ഔദ്യോഗിക വെബ്‌സൈറ്റ്
അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ
ബംഗാളിഭാഷയിൽ എഴുതപ്പെട്ട ഒരു ഗദ്യകൃതിയാണ് ഫുൽമോണി ഓ കൊരുണാർ ബിബരൊൺ (ফুলমণি ও করুণার বিবরণ). ഹന കാതറീൻ  മുള്ളൻസ് എന്ന പാശ്ചാത്യവനിതയാണ് ഇത് രചിച്ചത്. 1852-ൽ കൽക്കട്ടയിൽ പ്രസിദ്ധപ്പെടുത്തി. 1855-ൽ പ്രസിദ്ധീകരിച്ച `ഡിസ്ക്രിപ്റ്റീവ് കാറ്റലോഗ് ഒഫ് ബംഗാളി വർക്‌സി'ലാണ് ഇതേക്കുറിച്ചുള്ള ആദ്യത്തെ പരാമർശം. ഇന്ത്യൻ ഭാഷകളിലെ ആദ്യത്തെ നോവലാണിതെന്നു കരുതപ്പെടുന്നു. ( ബങ്കിംചന്ദ്ര ചാറ്റർജിയുടെ ദുർഗേശനന്ദിനി 1865-ലാണ് പ്രസിദ്ധപ്പെടുത്തിയത്).
1853-ൽ ഇംഗ്ലിഷിലേക്കു പരിഭാഷപ്പെടുത്തി. 1958-ൽ മലയാളത്തിൽ  ഫുൽമോനി എന്നും കോരുണ എന്നും പേരായ രണ്ടു  സ്ത്രീകളുടെ കഥ എന്ന പേരിൽ ഈ ക്യതി പരിഭാഷ ചെയ്തിട്ടുണ്ട്. 1958-ൽ തെലുങ്കിലും, 1959-ൽ കന്നഡ, മറാഠിഭാഷകളിലും പരിഭാഷകൾ ഉണ്ടായി.
പുറം കണ്ണികൾ
| ക്യതിയുടെ   ചില ഭാഗങ്ങൾ
വർഗ്ഗം:ബംഗാളി നോവലുകൾ വർഗ്ഗം:19-ആം നൂറ്റാണ്ടിൽ മലയാളത്തിലേക്കു വിവർത്തനം ചെയ്ത നോവലുകൾ
ബൈന്ദൂർ
പേരിനുപിന്നിൽ
ബിന്ദുമുനി തപസ്സുചെയ്തിരുന്ന സ്ഥലമായിരുന്നു ഇത്. അതിനാൽ ഇത് ബിന്ദുപുരം എന്നായിരുന്നു അറിയപ്പെട്ടിരുന്നത്. കാലക്രമത്തിൽ 'പുരം' മാറി 'ഊരായി', ബൈന്ദൂർ എന്നറിയപ്പെടാൻ തുടങ്ങി.
ചരിത്രം
പണ്ടുകാലത്ത് തീർത്ഥാടകർ മൂകാംബികയിലേക്കെത്താൽ ജലഗതാഗതത്തിനെയായിരുന്നു കൂടുതൽ ആശ്രയിച്ചിരുന്നത്. അക്കാലത്ത് മംഗലാപുരത്തിന് വടക്ക് ഗംഗോളി ആയിരുന്നു പ്രധാന തുറമുഖം. ഗംഗോളിയുടെ വടക്കുവശത്താണ് ബൈന്ദൂരിന്റെ തെക്കേമുനമ്പായ പദുവരി ഉള്ളത്. ബൈന്ദൂരിൽ നിന്നും 1.5 കിലോമീറ്റർ ദൂരെയാണ് കടലിലേക്ക് തള്ളിനിൽക്കുന്ന ഈ സ്ഥലം സ്ഥിതിചെയ്യുന്നത്.
വലിയ പായക്കപ്പലുകൾ കടന്നുവരാൻമാത്രം വലിപ്പം പദുവരിയിലെ തുറയ്ക്ക് ഇല്ലാത്തതിനാൽ അവയൊക്കെ ഗംഗോളിയിൽ അടുക്കുകയും, അവിടെനിന്നും ചെറുനൗകകളിലായി ബൈന്ദൂരിൽ എത്തി അവിടെനിന്നും കാൽനടയായി മൂകാംബികയിലേക്ക് പോകുന്നു.
തുറമുഖത്തിന്റെ നാശം
1968ൽ പശ്ചിമതീരത്തോടുചേർന്നുള്ള ഗോവ-മംഗലാപുരം ദേശീയപാത ഗതാഗതത്തിന് തുറന്നതോടെ കടൽമാർഗ്ഗമുള്ള ഗതാഗതം കുറയുകയും, മംഗലാപുരത്തുനിന്നും ബൈന്ദൂരേക്ക് ചരക്കുകടത്തുന്നതിനായി റോഡിനെ ആശ്രയിക്കാനും തുടങ്ങിയതോടെ തുറമുഖം നശിക്കാൻ തുടങ്ങി.
ബൈന്ദൂർ റെയിൽവേ സ്റ്റേഷൻ
കൊങ്കൺ റെയിൽവേ നിർമ്മിക്കാൻ തീരുമാനിച്ചപ്പോൾ കൊങ്കൾ റെയിൽവേ കോർപ്പറേഷൻ കൊല്ലൂരിന്റെ കവാടമായി കണക്കാക്കിയത് ബൈന്ദൂരിനെയായിരുന്നു. സ്റ്റേഷൻ നിർമ്മണാർത്ഥം 50 ഏക്കറോളം ഭൂമി ഏറ്റെടുക്കുകയും ചെയ്തു. എന്നാൽ പലകാരണങ്ങളാൽ സ്റ്റേഷൻ നിർമ്മാണം മുടങ്ങുകയുണ്ടായി. 1998ൽ കൊങ്കൺ പാത ഗതാഗതത്തിനായി തുറന്നപ്പോൾ മുൻസിപ്പൽ ചെയർമാൻ സുബ്രായ ഷേറിഗായുടെ നേതൃത്വത്തിൽ നാട്ടുകാർ കമിറ്റി അംഗങ്ങളെ ബൈന്ദൂരിൽ തടഞ്ഞു. ഇതിരു പ്രക്ഷോഭത്തിന് തുടക്കമായി. കോർപ്പറേഷൻ ഇ. ശ്രീധരൻ സമരക്കാരുമായി ചർച്ച നടത്തുകയും, 10 ചതുരശ്ര അടിയിൽ ഉപാധികളോടുകൂടി കെട്ടിടനിർമ്മാണത്തിന് അനുമതി കൊടുക്കുകയും ചെയ്തു. മൂകാംബിക റോഡ് എന്നും ഈ സ്റ്റേഷൻ അറിയപ്പെടുന്നു.
മൂകാംബിക യാത്രി സംഘ്
2006ൽ സമരസമിതിയുടെ നേതൃത്വം വെങ്കിടേഷ് കിണി എന്ന വ്യാപാരി ഏറ്റെടുക്കുകയും തീവണ്ടി തടയൽ സമരം നടത്തുകയും ചെയ്തു. ഇതേവർഷത്തിൽ തന്നെ കൊല്ലൂരിലെ ക്ഷേത്രഭരണസമിതി പുനസംഘടിപ്പിക്കപ്പെടുകയും കൃഷ്ണപ്രസാ ദ് അഡ്യന്തായ ഭരണസമിതി അദ്ധ്യക്ഷനാകുകയും ചെയ്തു. തുടർന്ന് റെയിൽവേ പോരാട്ടസമിതിയുടെ സംയോജിത പ്രവർത്തനത്തിന് തുടക്കമാകുകയും, പോരാട്ടസമിതി മൂകാംബിക യാത്രി സംഘ് എന്ന പേരിൽ രജിസ്റ്റർ ചെയ്യുകയും ചെയ്തു.
2007 ജൂലൈയിൽ മത്സ്യഗന്ധ, നേത്രാവതി എന്നീ എക്സ്പ്രസ് വണ്ടികൾക്ക് ബൈന്ദൂരിൽ 2 മാസത്തേക്ക് താത്കാലിക സ്റ്റോപ്പ് അനുവദിച്ചു. റെയിൽ‌വേക്ക് വരുമാന സാധ്യതയുണ്ടെന്ന് തെളിഞ്ഞാൽ സ്റ്റോപ്പിന്റെ കാലാവധി നീട്ടിക്കിട്ടുമെന്നതിനാലും, യാത്രക്കാരുടെ എണ്ണമില്ലെന്നതിനാലും സംഘടനതന്നെ പ്രതിദിന 2000 രൂപയ്ക്കുള്ള ടിക്കറ്റ് വെറുതേവാങ്ങി. ഒട്ടേറെ നഷ്ടം സഹിക്കേണ്ടിവന്നെങ്കിലും സ്റ്റോപ്പിന്റെ കാലാവധി 6 മാസത്തേക്ക് നീട്ടിയതോടെ ഓഖ, വരാവൽ, ഹാപ്പ എന്നീ എക്സ്പ്രസ് വണ്ടികൾക്കുകൂടി സ്റ്റോപ് അനുവദിച്ചു.
250മീറ്റർ നീളത്തിൽ പ്ലാറ്റ്‌ഫോം നിർമ്മിക്കുവാനുള്ള തുകയായ 6ലക്ഷം രൂപയും സംഘടനതന്നെ കണ്ടെത്തേണ്ടതായിവന്നു. കൊങ്കൺ വഴിയിലെ മാതൃകാ സ്റ്റേഷനാക്കുന്നതിന്റെ ഭാഗമായി തിരുപ്പതിയുടെ രീതിയിൽ ഇവിടെ പുതിയ സ്റ്റേഷൻ നിർമ്മിക്കുകയാണിപ്പോൾ.
അവലംബം
മാതൃഭൂമി വാരാന്തപ്പതിപ്പ്, 2011 സപ്തംബർ 25 ഞായർ, പേജ് നം: iii
പുറത്തേക്കുള്ള കണ്ണികൾ
വർഗ്ഗം:കർണാടകത്തിലെ ഗ്രാമങ്ങൾ
അടപ്രഥമൻ
അട ചേർത്തുണ്ടാക്കുന്ന പ്രഥമൻ അഥവാ പായസമാണ് അടപ്രഥമൻ. തനി കേരളീയമായ ഒരു വിശിഷ്ടഭോജ്യമാണ് ഇത്. ഹൈന്ദവഭവനങ്ങളിലും ക്ഷേത്രങ്ങളിലും നടത്തിവരാറുള്ള വലിയ സദ്യകളിലെല്ലാം അടപ്രഥമൻ പ്രധാനമായ ഒരു ഇനമായിരിക്കും. പ്രഥമൻ പലതരമുണ്ടെങ്കിലും അവയിലെല്ലാം മുഖ്യമായത് അടപ്രഥമനാണ്. ഇതിന്റെ പാചകരീതി മറ്റിനങ്ങളെ അപേക്ഷിച്ച് കൂടുതൽ ബുദ്ധിമുട്ടുള്ളതാണ്.
പാകപ്പെടുത്തുന്ന വിധം
പച്ചരി കുതിർത്ത് ഇടിച്ച് നേർമയുള്ള പൊടിയാക്കി വെള്ളംചേർത്ത് പാകത്തിന് കുഴച്ച് നെയ്യോ തേങ്ങാപ്പാലോ ചേർത്ത് മയപ്പെടുത്തി വാഴയിലയിൽ കനംകുറച്ച് പരത്തി ചുരുളുകളായികെട്ടി തിളച്ച വെള്ളത്തിലിട്ട് പുഴുങ്ങണം. അതിനുശേഷം പച്ചവെള്ളം ഒഴിച്ച് തണുപ്പിച്ച് ഇലയിൽനിന്നും അട വേർപെടുത്തി എടുക്കണം. ഈ അട നിർദിഷ്ട വലിപ്പത്തിൽ വാർന്നെടുത്ത് ഓട്ടുപാത്രത്തിലാക്കി അടുപ്പത്തുവച്ച് നാഴി അരിക്ക് ആറു പലം എന്ന കണക്കിൽ ശർക്കരചേർത്ത് ഇളക്കി വെള്ളം വറ്റുന്നതുവരെ വഴറ്റണം. വഴറ്റുമ്പോൾ ഇടയ്ക്കിടയ്ക്ക് പശുവിൻ നെയ്യ് ചേർക്കാറുണ്ട്. നാഴി അരിക്ക് നാല് എന്ന കണക്കിൽ, അധികം വിളഞ്ഞുപഴുക്കാത്ത തേങ്ങാ തിരുമ്മിപ്പിഴിഞ്ഞ് തലപ്പാൽ (ഒന്നാംപാൽ) എടുത്ത് പ്രത്യേകം സൂക്ഷിക്കണം. അവശേഷിക്കുന്ന പീര വെള്ളംചേർത്ത് തിരുമ്മിപ്പിഴിഞ്ഞ് രണ്ടാംപാൽ എടുക്കുക. വീണ്ടും വെള്ളംചേർത്ത് ഇടിച്ചുപിഴിഞ്ഞ് മൂന്നാംപാൽ എടുക്കണം. അതിനുശേഷം ശർക്കരയിൽ വഴറ്റി എടുത്ത അടയിൽ ആദ്യം മൂന്നാംപാലും നല്ലവണ്ണം തിളച്ചുവറ്റിയശേഷം രണ്ടാംപാലും ചേർത്ത് തിളപ്പിക്കണം. തിളച്ചു പാകമാകുമ്പോൾ അടുപ്പിൽനിന്നും വാങ്ങിവച്ച് ആദ്യം എടുത്ത തലപ്പാൽ ചേർത്ത് ഇളക്കണം. മധുരം കൂട്ടേണ്ടതുണ്ടെങ്കിൽ ആവശ്യാനുസരണം പഞ്ചസാര ചേർക്കാം. അതിനുശേഷം ചെറുതായി അരിഞ്ഞ കൊട്ടത്തേങ്ങയും എള്ള്, അണ്ടിപ്പരിപ്പ് എന്നിവയും നെയ്യിൽവരട്ടി എടുത്ത് പ്രഥമനിൽ ചേർക്കണം. ഇലയിൽ ഒഴിച്ചാൽ ഒഴുകിപ്പോകാത്ത പാകത്തിനാണ് പ്രഥമൻ തയ്യാറാക്കേണ്ടത്. ലഘുചിത്രം|പാലട പായസം
അരിക്കുപകരം ഗോതമ്പോ അമേരിക്കൻമാവോ കൊണ്ടുണ്ടാക്കിയ അടചേർത്തും പ്രഥമൻ ഉണ്ടാക്കാറുണ്ട്.
പാലട പ്രഥമൻ
ശർക്കരയ്ക്കുപകരം പഞ്ചസാരയും തേങ്ങാപ്പാലിനുപകരം പശുവിൻപാലും ചേർത്തുണ്ടാക്കുന്ന പ്രഥമനാണ് പാലടപ്രഥമൻ. അടപ്രഥമനുപയോഗിക്കുന്ന അടയേക്കാൾ കട്ടിയും വലിപ്പവും കുറഞ്ഞ അടയാണ് പാലട പ്രഥമനുപയോഗിക്കുന്നത്‌.ഇന്ന് ഏറ്റവുമധികം ജനപ്രിയമായ പായസമായി പാലടപ്രഥനെ കണക്കാക്കുന്നു.പാലടപ്രഥമന്റെ വരവോടുകൂടി ശർക്കര ചേർത്ത അടപ്രഥമന്റെ ജനപ്രിയത കുറഞ്ഞുപോയി. കേരളത്തിന്റെ ചില പ്രദേശങ്ങളിലെങ്കിലും മംഗളകരമായ ചടങ്ങിനോടുചേർന്നു നടത്തുന്ന സദ്യകളിൽ അടപ്രഥമന്റെ സ്ഥാനം പാലടപ്രഥമൻ കയ്യടക്കിയിരിക്കുന്നു
ഇതും കാണുക
പഴ പ്രഥമൻ
വർഗ്ഗം:കേരളത്തിലെ ഭക്ഷ്യവിഭവങ്ങൾ വർഗ്ഗം:പായസങ്ങൾ
ഡിഫെൻസ് ഐലൻഡ് വന്യജീവി സങ്കേതം
ഭൂമിശാസ്ത്രം
പ്രതിരോധവകുപ്പിന്റെ കീഴിലായ ഈ ദ്വീപ് പൂർണ്ണമായും കിടക്കുന്നത് ജിർകടങിലാണ്. 2004-ലെ സുനാമി തദ്ദേശവാസിയായ നിക്കോബാർ സ്ക്രബ്ഫൗൾ എന്ന ഇനം പക്ഷിയുടെ അംഗസംഖ്യ വളരെയധികം കുറയാൻ കാരണമായി. വെറും 300 എണ്ണം മാത്രം ശേഷിക്കുന്ന 66 സെ.മീ. വലിപ്പമുള്ള നാർകോണ്ഡം വേഴാമ്പൽ ഇവിടെ സംരക്ഷിക്കപ്പെടുന്നു. ദേശീയ വന്യജീവി സംരക്ഷണബോർഡ് 2018 ജൂലൈ 8 മുതൽ നാർകോണ്ഡം പ്രൊജക്ട് തുടങ്ങുന്നതായി ദ ഹിന്ദുസ്ഥാൻ ടൈംസ് ദിനപത്രത്തിൽ പ്രസിദ്ധീകരിച്ചിരുന്നു. പ്രധാനമന്ത്രി മൻമോഹൻ സിംഗും പരിസ്ഥിതിവകുപ്പ്മന്ത്രി ജയന്തി നടരാജനും ബോർഡ് അംഗങ്ങളായിട്ടുള്ള പ്രൊജക്ടിന്റെ ലക്ഷ്യം വന്യമൃഗസംരക്ഷണനിയമപ്രകാരം സംരക്ഷണപ്രദേശത്തെ നിർമ്മാണപ്രവർത്തനങ്ങൾ ആണ്. ബോർഡിൽ 47 അംഗങ്ങളുള്ളതിൽ 32 പേർ ഗവൺമെന്റിൽ സേവനം അനുഷ്ഠിക്കുന്നതും വിരമിച്ചവരും ഇതിൽ ഉൾപ്പെടുന്നു.
ഭരണം
രാഷ്ടീയപരമായി ഡിഫെൻസ് ഐലൻഡ് കൈഡ് ദ്വീപിനോടൊപ്പം ഫെറാഗുൻച് താലൂക്കിന്റെ ഭാഗമാണ്.
അവലംബം
വർഗ്ഗം:ഇന്ത്യയിലെ ജനവാസമില്ലാത്ത ദ്വീപുകൾ വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
റോഡ് കോശങ്ങൾ
കണ്ണിന്റെ റെറ്റിനയിലെ കുറഞ്ഞ പ്രകാശത്തിലെ കാഴ്ചയ്ക്ക് സഹായിക്കുന്ന ഫോട്ടോറിസെപ്റ്റർ കോശങ്ങളാണ് റോഡ് കോശങ്ങൾ. റോഡുകൾ സാധാരണയായി റെറ്റിനയുടെ മാക്യുലയ്ക്ക് വെളിയിൽ കേന്ദ്രീകരിച്ച് പെരിഫറൽ കാഴ്ചയിൽ സഹായിക്കുന്നു. മനുഷ്യ റെറ്റിനയിൽ ശരാശരി 92 ദശലക്ഷം റോഡ് കോശങ്ങളുണ്ട്. റോഡ് കോശങ്ങൾ കോൺ കോശങ്ങളേക്കാൾ പ്രകാശത്തോട് കൂടുതൽ സെൻ‌സിറ്റീവ് ആണ്, അതുപോലെ രാത്രി കാഴ്ചയ്ക്ക് പൂർണ്ണമായും ഉത്തരവാദികളുമാണ് ഈ കോശങ്ങൾ. എന്നാൽ, വർണ്ണ ദർശനത്തിൽ റോഡ് കോശങ്ങൾക്ക് കാര്യമായ പങ്കില്ല, മങ്ങിയ വെളിച്ചത്തിൽ നിറങ്ങൾ കൃത്യമായി കാണാൻ പറ്റാത്തതിൻ്റെ പ്രധാന കാരണം ഇതാണ്.
ഘടന
റോഡുകൾ കോണുകളേക്കാൾ അൽപ്പം നീണ്ടതും മെലിഞ്ഞതുമാണ്, പക്ഷേ രണ്ടിനും ഒരേ അടിസ്ഥാന ഘടനയാണ്. റെറ്റിന പിഗ്മെന്റ് എപിത്തീലിയത്തോട് ചേർന്നുള്ള സെല്ലിന്റെ അവസാനഭാഗത്താണ് ഓപ്‌സിൻ അടങ്ങുന്ന ഡിസ്കുകൾ കിടക്കുന്നത്. സെല്ലിന്റെ ഡിറ്റക്ടർ ഭാഗത്തിന്റെ അടുക്കിയിരിക്കുന്ന ഡിസ്ക് ഘടന വളരെ ഉയർന്ന പ്രവർത്തനക്ഷമത നേടാൻ അനുവദിക്കുന്നു. കോൺ സെല്ലുകളെ അപേക്ഷിച്ച് എണ്ണത്തിൽ വളരെ കൂടുതലാണ് റോഡുകൾ.
കോണുകൾ പോലെ, റോഡ് കോശങ്ങൾക്കും സിനാപ്റ്റിക് ടെർമിനൽ, ഒരു ആന്തരിക വിഭാഗം, ഒരു ബാഹ്യ സെഗ്മെന്റ് എന്നിവയുണ്ട്. സിനാപ്റ്റിക് ടെർമിനൽ മറ്റൊരു ന്യൂറോണുമായി ഒരു സിനാപ്‌സ് ഉണ്ടാക്കുന്നു, സാധാരണയായി ഒരു ബൈപോളാർ സെൽ അല്ലെങ്കിൽ ഹൊരിസോണ്ടൽ സെൽ. അകത്തെയും പുറത്തെയും ഭാഗങ്ങളെ ഒരു സിലിയം വഴി ബന്ധിപ്പിച്ചിരിക്കുന്നു, ഇത് വിദൂര വിഭാഗത്തെ വരയ്ക്കുന്നു. ആന്തരിക വിഭാഗത്തിൽ കോശാംഗങ്ങളും സെല്ലിന്റെ ന്യൂക്ലിയസും അടങ്ങിയിരിക്കുന്നു. അതേസമയം റോഡിൻറെ പുറം ഭാഗത്ത് (ROS എന്ന് ചുരുക്കത്തിൽ) പ്രകാശം ആഗിരണം ചെയ്യുന്ന വസ്തുക്കൾ അടങ്ങിയിരിക്കുന്നു.
ഒരു മനുഷ്യ റോഡ് കോശത്തിന് ഏകദേശം 2 മൈക്രോൺ വ്യാസവും 100 മൈക്രോൺ നീളവുമുണ്ട്. റോഡുകൾ എല്ലാം രൂപാന്തരപരമായി ഒന്നല്ല; എലികളിൽ, ബാഹ്യ പ്ലെക്സിഫോം സിനാപ്റ്റിക് ലെയറിനടുത്തുള്ള റോഡുകൾ ചുരുങ്ങിയ സിനാപ്റ്റിക് ടെർമിനൽ കാരണം കുറഞ്ഞ നീളം കാണിക്കുന്നു.
ഫോട്ടോറിസെപ്ഷൻ
വലത്ത്‌|ലഘുചിത്രം|244x244ബിന്ദു| റോഡ് സെല്ലിന്റെ അനാട്ടമി
സംവേദനക്ഷമത
ഒരു റോഡ് കോശം ഒരു ഫോട്ടോണിന്റെ പ്രകാശത്തോട് പ്രതികരിക്കാൻ പര്യാപ്തമാണ് ഇവ കോണുകളേക്കാൾ 100 മടങ്ങ് കൂടുതൽ ഒരു ഫോട്ടോൺ സെൻസിറ്റീവ് ആണ്. കോൺ സെല്ലുകൾ സജീവമാകുന്നതിന് പതിനായിരക്കണക്കിന് ഫോട്ടോണുകൾ ആവശ്യമാണ്. രാത്രി കാഴ്ചയ്ക്ക് സഹായിക്കുന്നത് (സ്കോട്ടോപിക് കാഴ്ച) റോഡുകളാണ്. കൂടാതെ, ഒന്നിലധികം റോഡ് കോശങ്ങൾ ഒരൊറ്റ ഇന്റർന്യൂറോണിൽ‌ കൂടിച്ചേരുകയും സിഗ്നലുകൾ‌ ശേഖരിക്കുകയും വർദ്ധിപ്പിക്കുകയും ചെയ്യുന്നു. എന്നിരുന്നാലും, ഈ ഒത്തുചേരൽ വിഷ്വൽ അക്വിറ്റിയെ (അല്ലെങ്കിൽ ഇമേജ് റെസല്യൂഷൻ ) ബാധിക്കുന്നതാണ്, കാരണം ഒന്നിലധികം സെല്ലുകളിൽ നിന്നുള്ള പൂൾ ചെയ്ത വിവരങ്ങൾ, ഓരോ റോഡ് സെല്ലിൽ നിന്നും വ്യക്തിഗതമായി വിഷ്വൽ സിസ്റ്റത്തിന് കിട്ടുന്ന വിവരത്തെക്കാൾ വ്യക്തത കുറഞ്ഞവയാകും. വലത്ത്‌|ലഘുചിത്രം|300x300ബിന്ദു| റോഡ് കോശ (ആർ) ത്തിനെ അപേക്ഷിച്ച് ഹ്രസ്വ (എസ്), ഇടത്തരം (എം), നീളമുള്ള (എൽ) തരംഗദൈർഘ്യ കോണുകളുടെ തരംഗദൈർഘ്യ പ്രതികരണശേഷി. റോഡ് സെല്ലുകൾ കോണുകളേക്കാൾ പ്രകാശത്തോട് സാവധാനത്തിൽ പ്രതികരിക്കും, അവയ്ക്ക് ലഭിക്കുന്ന ഉത്തേജനങ്ങൾ ഏകദേശം 100 മില്ലിസെക്കൻഡ് വരും. ചെറിയ അളവിലുള്ള പ്രകാശത്തെ ഡോഡുകൾ കൂടുതൽ സെൻ‌സിറ്റീവ് ആക്കുന്നുണ്ടെങ്കിലും, ഇമേജുകൾ‌ വേഗത്തിൽ‌ മാറ്റുന്നത് പോലുള്ള താൽ‌ക്കാലിക മാറ്റങ്ങൾ‌ മനസ്സിലാക്കാനുള്ള അവരുടെ കഴിവ് കോണുകളേക്കാൾ‌ കൃത്യത കുറഞ്ഞതാണെന്നും ഇതിനർത്ഥം.
ബാഹ്യ ലിങ്കുകൾ
വർഗ്ഗം:നാഡീകോശങ്ങൾ വർഗ്ഗം:നേത്രവിജ്ഞാനം വർഗ്ഗം:കണ്ണ്
അസോസ്പൈറില്ലം
പച്ചക്കറി കൃഷിയിൽ സസ്യങ്ങളുടെ വളർച്ചയെ ത്വരിതപ്പെടുത്തുന്ന ഒരു ജീവാണുവളമാണ് അസോസ്പൈറില്ലം. ഇവ അന്തരീക്ഷത്തിലുള്ള പാക്യജനകത്തെ നേരിട്ട് വലിച്ചെടുക്കുകയും അത് അമോണിയ ആക്കിമാറ്റി സസ്യങ്ങൾക്ക് ലഭ്യമാക്കുകയും ചെയ്യുന്നു. കൂടാതെ മണ്ണിൽ നിന്നും അലേയമൂലകങ്ങളെ ചെടികൾക്കു ഉപയോഗപ്രദമാകുന്ന രീതിയിൽ ഹോർമോണുകൾ ഉത്പാദിപ്പിച്ച് സസ്യങ്ങളുടെ വളർച്ചയെ ത്വരിതപ്പെടുത്തുവാനും സഹായിക്കുന്നു.
വർഗ്ഗം:വളങ്ങൾ
സ്കാല (പ്രോഗ്രാമിങ് ഭാഷ)
സ്കാല (Scala) ഒരു പൊതു ഉപയോഗ പ്രോഗ്രാമിങ് ഭാഷയാണ്. ഇത് ഫങ്ഷണൽ പ്രോഗ്രാമിങ്ങിനും ശക്തമായ സ്റ്റാറ്റിക് ടൈപ്പ് സിസ്റ്റത്തിനും പിന്തുണ നൽകുന്നു. സ്കാല സോഴ്സ് കോഡ് ജാവ ബൈറ്റ്കോഡിലേക്ക് കംപൈൽ ചെയ്യാൻ ഉദ്ദേശിച്ചുള്ളതാണ്, അങ്ങനെ സംഭവിക്കുന്ന കൃത്യനിർവഹണ കോഡ് ജാവ അയഥാർത്ഥ (വെർച്ച്വൽ) സിസ്റ്റത്തിൽ പ്രവർത്തിക്കുന്നു. സ്കാല ജാവയിൽ ഭാഷയുടെ പരസ്പരമുള്ള പ്രവർത്തനക്ഷമത നൽകുന്നു, അതിനാൽ രണ്ട് ഭാഷകളിലും എഴുതപ്പെട്ട ലൈബ്രറികൾ സ്കാലയിലോ ജാവ കോഡിലോ നേരിട്ട് പരാമർശിക്കപ്പെടാം. ജാവയെ പോലെ, സ്കാല ഓബ്ജക്റ്റ് ഓറിയൻറഡ് ആണ്, കൂടാതെ സി പ്രോഗ്രാമിങ് ഭാഷയുടെ ഓർമ്മപ്പെടുത്തലായി ഒരു വളഞ്ഞ ബ്രേസ് സിൻറാക്സ് ഉപയോഗിക്കുന്നു. ജാവയിൽ നിന്നും വ്യത്യസ്തമായി സ്കീം സ്റ്റാൻഡേർഡ് എം.എൽ., ഹാസ്കൽ തുടങ്ങിയ പ്രോഗ്രാമിങ് ഭാഷകളെ സ്കാലയിൽ പല ഘടകങ്ങളുമായി ബന്ധപ്പെടുത്തിയിരിക്കുന്നു. കറിയിങ്, അനുമാനതരങ്ങൾ, അപര്യാപ്തത, അലസമായ മൂല്യനിർണ്ണയം, മാത‌‌ൃക പൊരുത്തപ്പെടൽ എന്നിവയുൾപ്പെടെ നിരവധി സവിശേഷതകളുണ്ട്. ജാവയിൽ ഇല്ലാത്ത സ്കാലയുടെ മറ്റ് ഫീച്ചറുകൾ ഈ പറയുന്നവയാണ് ഓപ്പറേറ്റർ ഓവർലോഡിംഗ്, ഇച്ഛാനുസൃതമായ പരിധികൾ, നാമപരിധികൾ, അസംസ്കൃത സ്ട്രിംഗ്സ് എന്നിവയാണ്. അതുപോലെ, സ്കാലയിൽ ഇല്ലാത്ത ജാവയുടെ ഒരു സവിശേഷത ഒഴിവാക്കലുകൾ പരിശോധിക്കുകയാണ്.
സ്കാല അളവും വലിപ്പവും മാറ്റാവുന്ന ഭാഷ ആയതിനാൽ, അതിൻറെ ഉപയോക്താക്കളുടെ ആവശ്യങ്ങൾക്കനുസൃതമായി വളരാൻ പാകത്തിലാണ് രൂപകൽപന ചെയ്യുന്നതിരിക്കുന്നത്.
ചരിത്രം
2001 ൽ സ്കാലയുടെ രൂപകൽപ്പന മാർക്കോ ഒഡേർസ്സ്കി ഇക്കോൾ പോളിടെക്നിക് ഫെഡെറലെ ഡെ ലൗസനെയിൽ (ഇ.പി.എഫ്.എൽ.) (ലോസാനിൽ, സ്വിറ്റ്സർലണ്ടിൽ) ആരംഭിച്ചു. ഓഡേഴ്സ്കി മുൻപ് ജനറിക് ജാവയിലും ജാവാക്, സൺസ് ജാവാ കമ്പൈലറിലും പ്രവർത്തിച്ചു.
2003 ൻറെ അന്ത്യത്തിൽ, 2004-ൽ ജാവ പ്ലാറ്റ്ഫോമിൽ സ്കാല പുറത്തിറങ്ങി. 2006 മാർച്ചിൽ രണ്ടാം പതിപ്പ് (v2.0).
ഫംഗ്ഷൻ പ്രോഗ്രാമിന് തുടക്കം കുറിച്ച സ്കാലയ്ക്ക് വലിയ പിന്തുണ ഉണ്ടായിരുന്നെങ്കിലും, ജാവാ 8 ഉപയോഗിച്ച് ലാംഡ എക്സ്പ്രഷനുകൾ ഉൾപ്പെടുത്തുന്നത് വരെ ജാവ ഒരു ഒബ്ജക്റ്റ് ഓറിയൻറഡ് ഭാഷയായി തുടർന്നു.
2011 ജനുവരി 17 ന് യൂറോപ്യൻ റിസേർച്ച് കൗൺസിലിൽ നിന്ന് സ്കാല ടീമിന് 2.3 മില്ല്യൺ യൂറോ കിട്ടി. 2011 മേയ് 12-ന് ഓഡേഴ്സ്സ്കിയും സഹകാരികളും ടൈപ്സേഫ് എന്ന കമ്പനി (പിന്നീട് ലൈറ്റ്ബെൻഡ് ഇൻക്. എന്ന പേരിൽ പുനർനാമകരണം ചെയ്തു) സ്കാലയ്ക്ക് വാണിജ്യ പിന്തുണയും പരിശീലനവും സേവനങ്ങളും പ്രദാനം ചെയ്തു. ടൈപ്സേഫിന് 2011 ൽ ഗ്രൈലോക്ക് പാർട്ട്നേഴ്സിൽ നിന്ന് 3 മില്യൺ ഡോളർ നിക്ഷേപവും ലഭിച്ചു.
പ്ലാറ്റ്ഫോമുകളും ലൈസൻസും
സ്കാല ജാവ പ്ലാറ്റ്ഫോമിൽ പ്രവർത്തിക്കുന്നു (ജാവ വെർച്വൽ മെഷീൻ) നിലവിലുള്ള ജാവാ പ്രോഗ്രാമുകൾക്ക് അനുയോജ്യമാണ്. ആൻഡ്രോയ്ഡ് ആപ്ലിക്കേഷനുകൾ സാധാരണയായി ജാവയിൽ എഴുതുകയും ജാവ ബൈറ്റ്കോഡിൽ നിന്ന് ഡാൽവിക് ബൈറ്റ്കോഡായി (ഇൻസ്റ്റാളേഷൻറെ സമയത്ത് സ്വതഃസിദ്ധമായ യന്ത്ര ഭാഷയിലേക്ക് വിവർത്തനം ചെയ്യാവുന്നതാണ്), പാക്കേജു ചെയ്യുമ്പോൾ, സ്കാലയുടെ ജാവ അനുയോജ്യത ആൻഡ്രോയ്ഡ് വികസനത്തിന് ഏറെ അനുയോജ്യമാണ്, ഒരു ഫങ്ഷണൽ സമീപനം തിരഞ്ഞെടുക്കുമ്പോൾ കൂടുതൽ സ്വീകാര്യത ലഭിക്കുന്നു.
കമ്പൈലറും ലൈബ്രറികളും ഉൾപ്പെടെ റഫറൻസ് സ്കാല സോഫ്റ്റ്‌വേർ വിതരണമാണ് ബിഎസ്ഡി ലൈസൻസിനു കീഴിൽ റിലീസ് ചെയ്യപ്പെടുന്നത്.
മറ്റ് കമ്പൈലറുകൾ, ടാർഗെറ്റുകൾ
സ്കാല.ജെഎസ് എന്നത് ഒരു സ്കാല കംപൈലറാണ്, അത് ജാവാസ്ക്രിപ്റ്റിലേക്ക് സമാഹരിക്കുന്നു, ഇത് വെബ് ബ്രൌസറുകളിൽ പ്രവർത്തിക്കാൻ കഴിയുന്ന സ്കാല പ്രോഗ്രാമുകൾ എഴുതുന്നത് സാധ്യമാക്കുന്നു.
സ്കാല നേറ്റീവ് ഒരു സ്കാല കംപൈലർ ആണ്, ഇത് എൽഎൽവിഎം കമ്പൈലർ ഇൻഫ്രാസ്ട്രക്ചറിനെ ലക്ഷ്യമിടുന്നു. ഇത് ലൈറ്റ്-വെയിറ്റ് മാനേജുമെന്റ് റൺടൈം ഉപയോഗിയ്ക്കാവുന്ന കോഡ് ഉണ്ടാക്കുന്നു. ഇത് ബോഹെം ഗാർബേജ് കളക്ടറെ പ്രയോജനപ്പെടുത്തുന്നു. ഡെനിസ് ഷബലിൻ ആണ് ഈ പദ്ധതി നയിക്കുന്നത്, 2017 മാർച്ച് 14 ന് അതിൻറെ 0.1 പുറത്തിറങ്ങുകയും ചെയ്തു. കോഡിന്റെ പ്രാരംഭ റൈറ്റ് കംപൈലേഷൻ ഒഴിവാക്കി ജെവിഎമ്മിനു വേണ്ടി ജസ്റ്റ്-ഇൻ-ടൈം കമ്പൈലേഷൻ എന്നതിനേക്കാൾ വേഗത്തിൽ ലക്ഷ്യം നേടാൻ സ്കാല നേറ്റീവ് ഡെവലപ്പ്മെൻറ് 2015-ൽ ആരംഭിച്ചു.
"ഹലോ വേൾഡ്" ഉദാഹരണം
സ്കാലയിൽ എഴുതിയിരിക്കുന്ന ഹലോ വേൾഡ് പ്രോഗ്രാം ജാവക്കുള്ള സ്റ്റാൻഡ്-എലോൺ (ആരുടെയും സഹായം കൂടാതെ തനിയെ പ്രവർത്തിക്കാൻ കഴിവുള്ള യൂണിറ്റ്‌) ഹലോ വേൾഡ് ആപ്ലിക്കേഷനിൽ നിന്ന് വ്യത്യസ്തമായി, ക്ലാസ് ഡിക്ലറേഷൻ ഇല്ല, ഒന്നും സ്റ്റാറ്റിക് ആയി പ്രഖ്യാപിച്ചിട്ടില്ല. പകരം ഒബ്ജക്റ്റ് കീവേർഡിൽ ഉപയോഗിച്ചിരിക്കുന്ന സിംഗിൾടൺ വസ്തുവാണ് ഉപയോഗിക്കുന്നത്. പ്രോഗ്രാം HelloWorld.scala -ൽ സൂക്ഷിക്കുമ്പോൾ, ആ കമാൻഡ് ഉപയോഗിച്ച് ഉപയോക്താവ് അത് മെഷീൻ കോഡിലേക്ക്‌ കമ്പ്യൂട്ടർ പ്രോഗ്രാം മാറ്റുന്നു.
ഒപ്പം ഇത് പ്രവർത്തിപ്പിക്കുന്നു
സ്കാലയുടെ കംപൈൽ ചെയ്യൽ, നിർവഹിക്കുന്ന മാതൃക എന്നിവ ജാവയുടെതിന് സമാനമാണ്, ഇത് അപ്പാച്ചെ ആൻറ് പോലുള്ള ജാവ ബിൽഡ് ടൂളുകളുമായി പൊരുത്തപ്പെടുന്നു.
"ഹലോ വേൾഡ്" സ്കാല പ്രോഗ്രാമിൻറെ ഒരു ഹ്രസ്വ പതിപ്പ് ചുവടെ ചേർത്തിരിക്കുന്നു:
സ്കാലയിൽ അന്യോന്യം സമ്പർക്കം പുലർത്തുന്ന ഷെൽ, സ്ക്രിപ്റ്റിങ് പിന്തുണ എന്നിവ ഉൾപ്പെടുന്നു. HelloWorld2.scala എന്ന പേരിൽ ഒരു ഫയൽ സൂക്ഷിച്ച്, ഇത് മുൻകൂർ കംപൈൽ ചെയ്യാത്ത ഒരു സ്ക്രിപ്റ്റ് ആയി റൺ ചെയ്യാൻ കഴിയും:
ഓപ്ഷൻ -e ഉപയോഗിച്ച് കമാൻഡുകൾ നേരിട്ട് സ്കാല ഇൻറർപ്രെട്ടറിൽ പ്രവേശിക്കാം:
REPL ൽ എക്സ്പ്രഷനുകളെ പരസ്പരം ചേർക്കാം:
അടിസ്ഥാന ഉദാഹരണം
താഴെക്കാണുന്ന ഉദാഹരണം ജാവ, സ്കാല പ്രോഗ്രാമിംഗിലുള്ള നിർദ്ദേശങ്ങളുടെ പൊതുവായ ഘടന (syntax) എന്നിവ തമ്മിലുള്ള വ്യത്യാസങ്ങൾ കാണിക്കുന്നു:
ഈ കോഡിലെ ചില പ്രോഗ്രാമിംഗിലുള്ള നിർദ്ദേശങ്ങളുടെ പൊതുവായ ഘടന വ്യത്യാസങ്ങൾ ഇവയാണ്:
ഡൊമെയിൻ സവിശേഷ ഭാഷ കൾക്കുള്ള പിന്തുണ അനുവദിക്കുന്നതിനായാണ് ഈ വാക്യഘടനാപരമായ മാറ്റങ്ങൾ രൂപകല്പന ചെയതത്.
മറ്റ് ചില അടിസ്ഥാന വാക്യഘടനകൾ:
ക്ലാസുകളോട് കൂടിയ ഉദാഹരണം
മുകളിലുള്ള കോഡ് ജാവ, സ്കാല ക്ലാസുകൾ കൈകാര്യം ചെയ്യുന്ന ആശയപരമായ വ്യത്യാസങ്ങൾ കാണിക്കുന്നു:
പ്രത്യേകതകൾ (ജാവയെക്കുറിച്ചുള്ള പരാമർശം)
സ്കാലയ്ക്ക് സമാനമായ കമ്പൈലിങ് മാതൃക ജാവയും സി ഷാർപ് (C#) ഉം ആണ്, അതായത് പ്രത്യേക കമ്പൈലിങ്, ഡൈനാമിക് ക്ലാസ് ലോഡിങ് എന്നിവ. അതിനാൽ സ്കാല കോഡിന് ജാവ ലൈബ്രറികൾ വിളിക്കാൻ കഴിയും.
സ്കാലയുടെ പ്രവർത്തന സവിശേഷതകൾ ജാവയുടെതിന് സമാനമാണ്. സ്കാല കമ്പൈലർ, ജാവ കമ്പൈലർ നിർമ്മിച്ചതിന് സമാനമായ ബൈറ്റ് കോഡ് നിർമ്മിക്കുന്നു. വാസ്തവത്തിൽ, സ്കാല കോഡ്, ജാവ കോഡിലേക്ക് വായിക്കാൻ സാധിക്കുന്ന വിധത്തിൽ വേർതിരിച്ചെടുക്കാൻ (decompile) കഴിയും. ചില കൺസ്ട്രക്ടർ പ്രവർത്തനങ്ങൾ ഒഴികെ. ജാവ അയഥാർത്ഥ യന്ത്രത്തിന് (വെർച്ച്വൽ മെഷീൻ (ജെവിഎം)), സ്കാല കോഡ്, ജാവാ കോഡ് എന്നിവ തിരിച്ചറിയാൻ പറ്റാത്തവയാണ്. ഒരു അധിക റൺടൈം ലൈബ്രറി വ്യത്യാസം മാത്രമാണ് ഉള്ളത്,.
ജാവയുമായി താരതമ്യപ്പെടുത്തുമ്പോൾ സ്കാല ലളിതമായ നിരവധി പ്രത്യേകതകൾ ചേർക്കുന്നു, അതിൻറെ എക്സ്പ്രഷൻ, തരം എന്നിവയിൽ അടിസ്ഥാനപരമായ വ്യത്യാസങ്ങൾ അടങ്ങിയിരിക്കുന്നു, ജാവയിലെ പല കോണുകളായും ഭാഷ സിദ്ധാന്തം വൃത്തിയാക്കുന്നു, അവ നീക്കം ചെയ്യുന്നു. സ്കാല കാഴ്ചപ്പാടിൽ, ഇത് പ്രാധാന്യമർഹിക്കുന്നതാണ്, കാരണം സ്കാലയിലെ നിരവധി കൂട്ടിചേർത്ത സവിശേഷതകൾ സി ഷാർപിലും (C#) ലഭ്യമാണ്.
2019 കേരള നിയമസഭാ ഉപതിരഞ്ഞെടുപ്പുകൾ
പാർട്ടികളും സഖ്യങ്ങളും
കേരളത്തിൽ രണ്ട് പ്രധാന രാഷ്ട്രീയ സഖ്യങ്ങളുണ്ട്. ഇന്ത്യൻ നാഷണൽ കോൺഗ്രസിന്റെ നേതൃത്വത്തിലുള്ള മധ്യപക്ഷ പാർട്ടികളുടെ സഖ്യമാണ് ഐക്യ ജനാധിപത്യ മുന്നണി (യുഡിഎഫ്). കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) (സിപിഐ (എം)) നയിക്കുന്ന ഇടതുപക്ഷ പാർട്ടികളുടെ സഖ്യമാണ് ഇടതുപക്ഷ ജനാധിപത്യ മുന്നണി (എൽഡിഎഫ്).
ഫലം ചുരുക്കത്തിൽ
ഒറ്റനോട്ടത്തിൽ ഫലങ്ങൾ ചുവടെ നൽകിയിരിക്കുന്നു:
പരാമർശങ്ങൾ
വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ വർഗ്ഗം:Pages using deprecated image syntax വർഗ്ഗം:കേരളത്തിലെ നിയമസഭാ ഉപതിരഞ്ഞെടുപ്പുകൾ
വിമൻസ് കോഡ് ബിൽ
കേരള സർക്കാർ നിയോഗിച്ച, ജസ്റ്റിസ് വി.ആർ.കൃഷ്ണയ്യർ അധ്യക്ഷനായുള്ള കേരള വനിത-ബാലക്ഷേമ കമ്മീഷൻ (സ്ത്രീകളുടെയും കുട്ടികളുടെയും ക്ഷേമത്തിനായുള്ള കമ്മീഷൻ) തങ്ങളുടെ 94 പേജുള്ള  വിമൻസ് കോഡ് ബിൽറിപ്പോർട്ട്‌ സർക്കാരിന് സമർപ്പിച്ചിരിക്കുന്നു. 2011 സെപ്തംബർ 24 നായിരുന്നു ഈ റിപ്പോർട്ട് കമ്മീഷൻ മുഖ്യമന്ത്രി ഉമ്മൻചാണ്ടിക്ക് ചാണ്ടിക്ക് മുമ്പായി സമർപ്പിച്ചത്.
പ്രധാന നിർദ്ദേശങ്ങൾ
കൃഷ്ണയ്യർ ഉൾപ്പെടെ 12 അംഗങ്ങളാണ് കമ്മീഷനിലുള്ളത്.
അവലംബം
വർഗ്ഗം:ഇന്ത്യയിലെ കമ്മീഷനുകൾ
വരവേൽപ്പ്
സത്യൻ അന്തിക്കാടിന്റെ സംവിധാനത്തിൽ മോഹൻലാൽ, ശ്രീനിവാസൻ, മുരളി, രേവതി എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പുറത്തിറങ്ങിയ ഒരു മലയാളചലച്ചിത്രമാണ് വരവേൽപ്പ്. കെ.ആർ.ജി. മൂവി ഇന്റർനാഷണലിന്റെ ബാനറിൽ കെ. രാജഗോപാൽ നിർമ്മിച്ച ഈ ചിത്രം കെ.ആർ.ജി. എന്റർപ്രൈസസ് ആണ് വിതരണം ചെയ്തത്. കഥയും തിരക്കഥയും സംഭാഷണവും രചിച്ചത് ശ്രീനിവാസൻ ആണ്.
സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് ജോൺസൺ ആണ്.
പുറത്തേക്കുള്ള കണ്ണികൾ
വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ വർഗ്ഗം:കെ. ജി, രാജഗോപാൽ നിർമ്മിച്ച ചലച്ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
മോപ്പസാങ്ങ്
ചെറുകഥാ സാഹിത്യത്തിന്റെ പിതാവായും മികച്ച പ്രയോക്താക്കളിലൊരാളായും കരുതപ്പെടുന്ന ഫ്രഞ്ച് സാഹിത്യകാരനാണ് ഗേയ് ദി മോപ്പസാങ്ങ് (Guy de Mauppasant). പത്തൊൻപതാം നൂറ്റാണ്ടിന്റെ രണ്ടാം പകുതിയിൽ പാശ്ചാത്യസാഹിത്യത്തിൽ നിറഞ്ഞു നിന്ന മോപ്പസാങ്ങിന്റെ കഥാശൈലിയുടെ സ്വാധീനം ലോകത്തെ മിക്ക ഭാഷകളിലുമുണ്ട്. നോർമൻ കാർഷിക ജീവിതവും ഫ്രാൻസും പ്രഷ്യയും തമ്മിലുണ്ടായ യുദ്ധവും ഫ്രാൻസിലെ ബൂർഷ്വാ വർഗ്ഗത്തിന്റെ ജീവിതവും ആധാരമാക്കി മോപ്പസാങ്ങ് എഴുതിയ ചെറുകഥകളും നോവലുകളും വിശ്വവ്യാപകമായ ജനപ്രീതി നേടിയവയാണ്. മുന്നൂറോളം ചെറുകഥകളും ആറു നോവലുകളും മൂന്ന് സഞ്ചാരസാഹിത്യ കൃതികളും അദ്ദേഹം രചിച്ചിട്ടുണ്ട്. ബൂൾ ദെ സൂഫ് എന്ന ചെറുകഥയാണ് ആണ് ഇദ്ദേഹത്തിന്റെ ഏറ്റവും മികച്ച രചനയായി കണക്കാക്കപ്പെടുന്നത്.
ആദ്യകാല ജീവിതം
ഫ്രാൻസിന്റെ വടക്കു പടിഞ്ഞാറൻ മേഖലയിലെ നോർമണ്ഡിയിലുള്ള ദിയെപ്പ് എന്ന തുറമുഖ നഗരത്തിൽ 1850-ൽ മോപ്പസാങ്ങ് ജനിച്ചു. മോപ്പസാങ്ങിനു 11 വയസ്സുള്ളപ്പോൾ അച്ഛനമ്മമാർ വിവാഹബന്ധം വേർപെടുത്തി. നോർമണ്ഡിയിൽ അമ്മയോടൊപ്പമാണ് മോപ്പസാങ്ങ് വളർന്നത്. 1869-ൽ നിയമപഠനത്തിനായി പാരീസിൽ എത്തിയ മോപ്പസാങ്ങ് അടുത്ത വർഷം ഫ്രാങ്കോ-പ്രഷ്യൻ യുദ്ധത്തിൽ പങ്കെടുക്കുവാനായി പട്ടാളത്തിൽ ചേർന്നു.
സാഹിത്യത്തിലേയ്ക്ക്
യുദ്ധാനന്തരം പാരീസിലെത്തിയ മോപ്പസാങ്ങ് പ്രശസ്ത നോവലിസ്റ്റായ ഗുസ്താവ് ഫ്ലോബേറിന്റെ നേതൃത്വത്തിലുള്ള സാഹിത്യവൃത്തത്തിലേയ്ക്ക് ആകർഷിക്കപ്പെട്ടു. ഫ്ലോബേറിന്റെ രചനകളിൽ നിന്നാണ് മോപ്പസാങ്ങ് കഥയെഴുത്തിന്റെ കൗശലങ്ങൾ പഠിച്ചത്. ഒടുവിൽ അക്കാര്യത്തിൽ ഫ്ലോബേറീനെ കവച്ചുവെക്കുകയും ചെയ്തു. ലളിതവും ഹാസ്യാത്മകവുമായിരുന്നു മോപ്പസാങ്ങിന്റെ ശൈലി. 1872 മുതൽ 1880 വരെ അദ്ദേഹം സർക്കാർ സർവീസിൽ ജോലി ചെയ്തു. ആദ്യം സമുദ്രയാന വകുപ്പിലും പിന്നീട് വിദ്യാഭ്യാസവകുപ്പിലും. അദ്ദേഹം ഏറ്റവും വെറുത്തിരുന്ന കാര്യങ്ങളിലൊന്ന് ജോലിക്ക് പോക്കായിരുന്നു. 1880-ൽ ആദ്യത്തെ കഥയുമായി മോപ്പസാങ്ങ് ഫ്രഞ്ച് സാഹിത്യലോകത്തെ അമ്പരപ്പിച്ചു. പ്രഷ്യയുമായുള്ള യുദ്ധത്തെ അടിസ്ഥാനമാക്കിയുള്ള "ബാൾ ഓഫ് ഫാറ്റ്" ആയിരുന്നു ആദ്യത്തെ കഥ. 1939-ൽ ഈ കഥയെ അടിസ്ഥാനമാക്കി അമേരിക്കൻ സംവിധായകനായ ജോൺ ഫോർഡ് "സ്റ്റേജ് കോച്ച്" എന്ന ചലച്ചിത്രമെടുത്തിട്ടുണ്ട്. ആദ്യത്തെ കഥയുടെ വിജയത്തോടെ മോപ്പസാങ്ങ് തുടർച്ചയായി എഴുതാൻ തുടങ്ങി.
പോളി സ്റ്റൈറീൻ
പോളി സ്റ്റൈറീൻ, സുതാര്യവും, വിവിധ വർണ്ണങ്ങളിലും രൂപങ്ങളിലും എളുപ്പം രൂപപ്പെടുത്തിയെടുക്കാവുന്ന തെർമോപ്ലാസ്റ്റിക് ആണ്  സ്റ്റൈറോഫോം, തെർമോക്കോൾ എന്നീ പേരുകളിൽ നമുക്കു സുപരിചിതമായ പാക്കിംഗ് പദാർത്ഥം പോളി സ്റ്റൈറീൻറെ അനവധി രൂപങ്ങളിലൊന്നാണ്.
രസതന്ത്രം
സ്റ്റൈറീൻ, ( വൈനൈൽ ബെൻസീൻ, എന്നും പറയാം) തന്മാത്രകളുടെ ശൃംഖലയാണ് പോളി സ്റ്റൈറീൻ.
സൊല്യൂഷൻ ,എമൾഷൻ എന്നീ രീതികളിലും പോളിമറീകരിക്കാമെങ്കിലും ബൾക്ക്, സസ്പെൻഷൻ എന്നീ രീതികളാണ് സാധാരണ പോളിമറീകരണം നടത്താറ്.
അവലംബം
വർഗ്ഗം:പോളിമറുകൾ
ശാരദ നദി
ആന്ധ്രാപ്രദേശിലെ വിശാഖപട്ടണം ജില്ലയിൽ നിന്നും ഉത്ഭവിച്ച് തെക്കുകിഴക്കായി ഒഴുകി ബംഗാൾ ഉൾക്കടലിൽ ചേരുന്ന ഒരു നദിയാണ് ശാരദ നദി. 700 ദശലക്ഷം ക്യു.മീറ്റർ പ്രതിവർഷം ജലപ്രവാഹമുള്ള ഈ നദിക്ക് 104 കിലോമീറ്റർ നീളമുണ്ട്. ഈ നദീതടത്തിൽ സ്ഥിതിചെയ്യുന്ന പ്രധാന നഗരങ്ങളാണ് വിശാഖപട്ടണം, അനകപ്പള്ളി, ഏലംചിലി എന്നിവ.
അവലംബം
വർഗ്ഗം:ആന്ധ്രാപ്രദേശിലെ നദികൾ
എഴുതാപ്പുറങ്ങൾ
സിബി മലയിൽ സംവിധാനം ചെയ്ത് മാത്യു ജോർജ് നിർമ്മിച്ച 1987 ലെ മലയാളം ചിത്രമാണ് ഏഴുതാപ്പുറങ്ങൾ. ചിത്രത്തിൽ സുഹാസിനി, അംബിക, പാർവതി ജയറാം, മുരളി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് സംഗീത സ്കോർ ജോൺസണും വിദ്യാധരനും ചേർന്നാണ്. ഈ ചിത്രത്തിന് മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് സുഹാസിനി മണിരത്നം നേടി.
പ്ലോട്ട്
സാമൂഹികമായി മുന്നേറുന്ന മൂന്ന് സ്ത്രീകൾ, അവരുടെ സൗഹൃദം, പുരുഷ മേധാവിത്വമുള്ള സമൂഹത്തിൽ അവർ നേരിടുന്ന ബുദ്ധിമുട്ടുകൾ എന്നിവയാണ് കഥ. രാജലക്ഷ്മി (സുഹാസിനി) ഒരു കോളേജ് ലക്ചററും എഴുത്തുകാരിയുമാണ്. പ്രതിശ്രുത വരൻ (ശ്രീനാഥ്) അവളുടെ ആശയങ്ങൾ അംഗീകരിക്കാൻ കഴിയില്ല. വിവാഹമോചിതയായ അഭിഭാഷകയാണ് വിമല (അംബിക) സ്വന്തമായി ഒരു കുട്ടിയെ വളർത്തുന്നു. ഭർത്താവുമായി (മുരളി) അസന്തുഷ്ടമായ ദാമ്പത്യ ജീവിതം നയിക്കുന്ന കോളേജ് അധ്യാപികയാണ് സീത (പാർവതി ജയറാം)